Vuokraa oma saari | Kotkan Saaret\nTervetuloa merelliseen Kotkan saaristoon\nSaaren isäntä ja emäntä toivottavat teidät tervetulleiksi Ollinkarit saarelle. Olemme käytettävissänne koko saarivierailunne ajan. Tarjoamme mieleenpainuvia hetkiä merellisessä ympäristössä ja autamme tekemään tilaisuudestanne ikimuistoisen. Ollinkarit on kokous- ja virkistyskeskus Kotkan edustalla. Mahtavat männyt ja meri antavat tuulahduksen suomalaisesta saaristolaistunnelmasta. Ollinkarit muodostuu useista kokous-, majoitus- ja saunatiloista. Ruokailutilat 65 henkilölle ja majoitustilat 30 henkilölle. Ollinkarit on kaukana arjen kiireestä, vaikka sijaitseekin aivan Kotkan keskustan läheisyydessä, vain kymmenen minuutin venematkan päässä kaupungin rannasta.\nSaari ja sitä ympäröivä luonto tarjoavat unohtumattomat puitteet kokouksille ja muille tilaisuuksille niin tyynenä kesäpäivänä kuin syysmyrskyjenkin aikaan. Kun haluat nauttia luonnon kauneudesta ja hiljaisuudesta, saaressa se on mahdollista. Saaressa sielu lepää ja muut asiat unohtuvat.\nKokous- ja yritystilaisuudet\nOllinkarin suuressa salissa järjestät yritystilaisuuden 35 kokousvieraalle. Tilat soveltuvat niin kokous- kuin koulutustilaksikin. Salista löytyy peruskokousvälineet, esim. fläppitaulu, videotykki, TV ja äänentoistolaitteet sekä Wifi. Lisäksi käytössänne on kaksi ryhmätyötilaa 12 hengelle, jotka toimivat kätevänä koulutustilana pienemmälle porukalle tai vaikkapa palaveritilana johtoryhmälle.\nSaarihenkilökunta loihtii halutessanne kokoukseen maittavan kokousmenun. Halutessanne kokousruokailut voidaan järjestää myös piknik-tyylisesti luonnossa tai grillikatoksessa.\nOllinkarissa vietät onnistuneet häät, sukujuhlat ja syntymäpäivät. Tilojemme sijainti luonnon ja meren keskellä kutsuvat vieraat viihtymään.\nSaarihenkilökunta tarjoaa hyvää suomalaista ruokaa, jonka valmistamme aina mahdollisuuksien mukaan tuoreista sesongin raaka-aineista. Suosimme lähiruokaa.\nMajoitustiloissamme voitte viettää viikonlopun tai halutessanne pitemmänkin ajan. Erillisessä rakennuksessa on myös hääsviitti.\nKotkan edustan yksilölliset saarikohteet palvelevat kaikenkokoisia ryhmiä. Järjestämme saarikohteisiin toiveidenne mukaan mieleenpainuvia ryhmäretkiä, päivätilaisuuksia ja vauhdikkaita saaristoseikkailuja. Valmiit ohjelmat tarjoavat helpon kokonaisuuden ryhmällenne, mutta räätälöimme mielellämme ohjelman juuri teidän ryhmällenne sopivaksi.\nOllinkarien matala hiekkapohjainen ranta sopii myös lasten rantaleikkeihin. Retket sopivat ryhmille. Saunoissa koet hienot pehmeät löylyt. Majoitus- ja oleskelutilojen lisäksi Ollinkareilla on viihtyisä grillikatos. Kun haluat tarjota ryhmällesi unohtumattoman vierailun, tuo vieraasi Ollinkarien merellisiin tunnelmiin.\nOllinkarit on saari Kotkan edustalla, jonka voitte vuokrata kokonaisuudessaan käyttöönne. Rutiineista poikkeavat työyhteisön koulutus- ja virkistyspäivät antavat virikkeitä tulevaan. Saaressa järjestätte myös ikimuistettavat suku- ja perhejuhlat.Ainutlaatuisen luonnon ympäröimältä saarelta löytyy: Kokoustilat av-laitteilla, majoitus 30 hengelle, saunat 2 kpl, kylpytynnyrit, aktiviteetit toiveiden mukaan, monipuoliset kalastusmahdollisuudet, herkulliset pöydän antimet, savustus- ja grillauspaikat sekä veneet.\nHalutessanne voitte kokeilla lohi- ja pitkäsiimoja, ongintaa, virvelöintiä, tuulastusta sekä talvella pilkintää. Järjestämme tarvittavat kalastusvälineet ja kalastusoppaan palvelut, tarkoitukseen varustetut veneet miehistöineen ja tarvittavat suoja- ja kelluntavaatteet.\nOllinkareilla on säilynyt saaren alkuperäinen kasvisto hienoine hiekkarantoineen. Mieleenpainuva kokemus syntyy merta kuunnellessa ja auringonlaskua ihaillessa, vaikka rantakivellä istuen. Aivan lähistöltä Lehmänsaaresta löytyvät tutustumisen arvoiset luontopolut. Järjestämme myös leikkimielisiä urheilu- ja kalastuskilpailuja, pelejä, souturetkiä jne.\nItäisellä Suomenlahdella, jossa Ollinkarit sijaitsee, on erittäin runsas lintukanta. Ainutlaatuista lintujen syysmuuttoa pääsee seuraamaan meriretkelle. Historiallisella opastetulla retkellä voi tutustua 1790-luvulla käydyn Ruotsinsalmen meritaistelun maisemiin tai rantautua Kukourin linnoitussaareen.\nMerimatkaa saareen on mantereelta vain noin 6 km (15 min). Miehistömme hoitaa matkustajakuljetukset saaren ja mantereen välillä. Lähtö ja paluu tapahtuvat Sapokan venesatamasta, Kotkasta tai pienimillä taxiveneillä myös haluamastanne satamasta. Osallistuvan henkilömäärän mukaan järjestämme sopivan aluksen ja miehistön hoitamaan kuljetuksenne saareen joustavasti ja turvallisesti.\nKäytettävissänne on 35:n hengen kokoustila varustettuna nykyaikaisella av-laitteistolla. Kokoussali sijaitsee päärakennuksessa, jossa ovat myös keittiö, saniteettitilat ja runsaasti katettua terassitilaa sekä yläkerran 8 makuuhuonetta. Lisäksi kahdessa rantasaunassa on 8-12 henkilölle soveltuvat viihtyisät kokoustilat.\nMerelliseen herkutteluhetkeen on tarjolla maittavia ruokailuvaihtoehtoja, joista kokoamme menun makunne mukaan. Saaressa on A-oikeudet.\nKatamme juhlapöytänne saliin, josta avautuu upea näkymä ulapalle tai tarjoamme lohisopat vaikkapa rannan tuntumassa terassilla. Valmistamme kokonaisuuden toiveittenne ja tilaisuutenne luonteen mukaan. Grilli- ja savustuspaikat ovat myös vieraittemme käytössä.\nPäärakennukseen majoittuu jopa 16 henkeä ja aittaan yhteensä 12 henkeä. Kaikki tilat ovat valmistuneet käyttöön vuoden 2005 lopulla ja ovat merihenkisesti sisustettuja ja viihtyisiä. Päärakennuksessa on kahdeksan erillistä 2 hengen makuuhuonetta. Makuuaittaan majoittuu mukavasti 12 henkeä, kolmeen erilliseen neljän hengen huoneeseen. Kesällä 2006 valmistui hääsviitti.\nAutamme mielellämme merellisten elämysten toteuttamisessa. Pyydäthän tarjousta!


Katariinan Tallikamarissa: Pää, pylly, varpaat!\nPää, pylly, varpaat!\nNiin, istu. Satulaan. Istu paremmin! No, istu, istu! Mikset istu.\nKaikki ovat kuulleet ohjeen "istua paremmin", "istua syvemmälle" ja "tiiviimmin" ja mitä näitä nyt on. Olisipa ratsastus niin helppoa, että ainoastaan käskyllä istua paremmin voisi istua suuriliikkeisen hevosen ravissa hölskymättä tai pomppimatta, elegantisti ja kauniisti. Käsky istua paremmin on yhtä heikko kuin esteen epäonnistuessa todeta että "tule paremmin uudestaan". Millä tavalla paremmin? Mikä on paremmin?\nJoskus törmää vähän äärimmäisiin ajattelumalleihin, että ratsastajan istunta joko on täysin yhdentekevä, tai se ratkaisee aivan kaiken. Kumpikaan ääripää ei liene aivan koko totuus: ratsastajan paino ja konkreettisesti oleminen satulassa vaikuttaa ihan koko ajan hevoseen halusimme tai emme, mutta meillä on toki käytössämme muitakin apuja. Ei voida ajatella että ratsastamme ilman että istunta vaikuttaa hevoseen, jos emme kykene levitoimaan sen päällä koskematta sitä takapuolellamme. Toisaalta pelkällä istunnallakaan harva ratsastaa, eikä ole tarvettakaan - käytämme raajojamme ja ääniapuja myös melko tahattomasti.\nMinkälainen ylipäätään on hyvä istunta? Riippuu kysytäänkö hevoselta, ratsastajalta, koulutuomarilta, estevalmentajalta, lännenratsastajalta, akateemisen ratsastuksen harrastajalta, tai vaikkapa nuorten hevosten ratsuttajalta? Yhteistä kaikille vastauksille olisi todennäköisesti: hyvä tasapaino. Jos ratsastaja on tasapainossa itsensä ja hevosen ja liikkeen kanssa, hän tuskin häiritsee hevosta hurjasti vaikka kaikki raajat eivät olisikaan tyylisuunnan mukaisessa oppikirjamaisessa asennossa. Kuten hyvin tiedämme, hevosta ja sen selkää ei ole lähtökohtaisesti luotu ratsastukseen. Olisikin vallan suotavaa, että ratsastus vahingoittaisi hevosta mahdollisimman vähän. Hyvä tasapainoinen istunta auttaa hevosen mahdollisuuksia liikkua ja tehdä kuten pyydämme mahdollisimman pienellä häiriöllä ja vaikeuttamisella. Samasta syystä on keksitty satula ja paksut toppaukset - suojaamaan hevosta ratsastajalta.\nKoska "tavoitteellista ratsastusta" on harrastettu ja kuvailtu jo pari tuhatta vuotta aina Xenofonin ajoista lähtien, pyörää ei tarvi toki keksiä uudestaan. Katsokaamme hyväksi havaittuja knoppeja siis. Kaikki ratsastajat muistavat varmaan nähneensä heppakirjoissa tai nykyisin nettiartikkeleissa kuvia, joissa on piirretty ratsastajan halki vertikaali pystyviiva korva-olkapää-lonkka-kantapää. (Pahoittelen tökeröä omaa piirrosta mutta en löytänyt vapaasti käytettävää kuvaa)\nTämä on niin kutsuttu klassinen perusistunta, joka on hyväksi todettu jo vuosikausia, lähinnä sileällä työskennellessä. Oli kyseessä sitten lännenratsukko, kouluratsastaja tai puskaratsastaja. Esteilläkään asento ei ole pahitteeksi (jalustimen pituus ja kulmaukset ovat toki eri), koska tällöin ratsastaja on omilla jaloillaan ja pääsee myös nopeasti ylös satulasta, tai voi varioida asentoa pienillä liikkeillä vaihdellen kahden-kolmen pisteen istunnan ja perusistunnan välillä.\nTässä on jo jonkin aikaa ollut suorastaan muotia ratsastaa myös melkoisessa tuoli-istunnassa, jossa jalka sijoitetaan hyvinkin eteen, ratsastajan koko paino on istuinluiden takaosalla, usein vielä niin että yläselkä on pienessä takakenossa. Asento on varmasti miellyttävämpi jos hevosella on iso liike ja se on edestä raskas, koska tässä asennossa ratsastaja voi joustaa aika paljon myös ala- ja keskiselästään (tervemenoa kiropraktikolle sen jälkeen, auts!) eikä enimmäkseen lonkista, ja etenkin koulusatulasta saa hyvän tuen "pönkätä" itsensä niin että käsiin saa voimaa omista jaloista. Voisi sanoa, että siitä asennosta hevosta voi pidellä edestä omien jalkojen voimalla.\nTuoli-istunta syntyy tosin usein ihan vahingossakin, jos ratsastajalla on kovin kireä lantion, lonkankoukistajien ja reisien lähentäjien alue. Etenkin leveällä hevosella lonkkia pitää pystyä avaamaan melko lailla, jotta klassinen perusistunta olisi mahdollinen.\nMiksi sitten ei voisi istuskella mukavasti kuten tuolissa? Muutamista syistä, mistä johtuen tähän perusasentoon ja sen opettamiseen on ylipäätään päädytty. Ensinnäkin, jos ratsastajan kaikki paino on istuinluiden takaosalla ja jalat edessä, hän on auttamatta koko ajan hevosen liikettä jäljellä. Tästä asennosta keventäminen on kaikkea muuta kuin tasapainoista - kevennysliike on oikeasti tasapainossa ja liikkeen päällä vain, jos ratsastaja voi jäädä ylä-asentoon muutamaksi askeleeksi. Vaikka ratsastaja pystyy heilauttamaan itsensä yhdeksi askeleeksi ylös, se ei tarkoita että kevennysliike eikä sitä edeltävä perusasento olisi tasapainossa. Voit kokeilla vaikka tuolilla istuen: pystyt kyllä heivaamaan itsesi ylös pieneksi hetkeksi (etenkin jos tuoli vielä liikkuisi ja auttaisi pikkusen pomppaamalla liikkeessä), mutta pystyisitkö jäämään seisomaan kolmeksi sekunniksi? Tuskin.\nVanha kansa osasi kertoa, että hyvässä perusistunnassa ollaan aika samassa asennossa, kuin ilman hevosta maassa seisoen. Omilla jaloillaan, tasapainossa. Molemmilla jaloilla. Miten tätä voisi itsekseen treenata? Esim centered riding tarjoaa monia hyviä niksejä omien jalkojen ja tasapainon löytämiseen, mutta oma suosikkini tulee estepuolelta. Pers irti satulasta, ja harjoittelemaan kevyttä istuntaa! Jos pystyt pysymään eri askellajeissa lähellä satulaa mutta irti siitä ilman että puristat hulluna polvilla, vaihtelemaan sujuvasti kevyen ravin, harjoitusravin ja kevyen istunnan välillä, olet jo lähempänä tasapainoa. Jos kokeilet, huomaat ettei se onnistu niin että jalat ovat kovin edessä, ja ylävartalo kovin takana. Kantapäitä ei ole hyvä painaa hirmuisen alas sillä se lukistee ja jäykistää koko jalan aika tehokkaasti. Ennemminkin kannattaa yrittää pitää nilkka rentona - on parempi ajatella kantapäätä taakse, kuin alas. Jalkojen nivelten on tarkoitus joustaa kuin saranoiden, eikä kiristellä ja puristella liikettä vastaan. Voit ajatella, että polvi putoaa jalustimen eteen. Katso kuvia. Jalustinhihna on tällöin myös kohtisuorassa maata kohden, riippuen toki hiukan jalustinkoukun kiinnityskohdasta ja satulan mallista. Rennon tasapainon saavuttamiseen auttaa myös, jos ei samalla purista pyllyllä. Kankut rentona, takareidet rentona, tuki tulee vatsasta eikä persuksilla ja polvilla tikistämällä.\nJos lonkankoukistajat ovat kovin kireät, tasapaino jaloilta ei aluksi ehkä löydy, ellei nojaa samalla hiukan eteenpäin. Mutta no worries! Kenenkään ei ole tarkoitus jäädä könöttämään etukenoon, mutta on myös hyvä muistaa ettei sen kummemmin ihmisen kuin hevosenkaan kehoa jumpatessa kaikki näytä samalta prosessin aikana kuin valmiina. Aika harva asia näyttää harjoitellessa samalta, kuin valmiina, itseasiassa. Siksi sitä kutsutaan harjoitteluksi. On hyvä kokeilla missä oma tapapainopiste menee, ja miltä hevonen tuntuu, kun se löytyy. Asento paranee siitä kyllä, kun oma keho vertyy ja löytyy uusia tasapainoa ylläpitäviä lihaksia.\nAloittelijoille huudetaan edelleen usein kolmea tavallaan hiukan hupsua neuvoa: Kantapäät alas! Hartiat taa! Nojaa taa! Perusteet neuvoihin ovat selvät: aloittelevat tai muuten vielä kokemattomat ratsastajat pyrkivät usein tiedostamattaankin melkolailla sikiöasentoon, jolloin jalka nousee, hartiat ovat korvissa tai ryhti kyyry, ja tekee mieli nojata eteenpäin. Noh, eihän siellä harjoitusravissa pysy laukasta puhumattakaan jos on kovasti etukenossa, kantapäät tosi ylhäällä ja hartiat korvissa. Kädetkin ovat usein jossain ihan omilla teillään. Ensin pitää siis saada jalat alas, kädet alas, hartiat alas, pois stunttikyyrystä ja kehoa auki. Ongelmaksi homman tekee, jos noudattaa näitä neuvoja uskollisesti vielä vuosienkin päästä. Kantapäät alas? Koko jalka menee pökkelöksi hevosen kainaloon, jos lähtee painamaan kantapäätä alas. Niin kauan kuin meillä on maan vetovoima, kantapää menee riittävän alas ihan itsekseen jos nilkka on rentona. Kantapään alhaalla oleminen ei ole mikään itseisarvo sinänsä, mutta kantapään ylhäällä oleminen saa jalustimen putoamaan jalasta, polvet jännittymään ja reidet pökkelöksi, istuinluut irti satulasta ja lantion lukkoon. Eli ei kannata. Joustava nilkka paras. Nilkan joustavuuteen vaikuttaa myös varpaiden asento... jos varpaat ovat kippurassa kengän sisällä, koko jalka jähmettyy. Kokeile!\nNo entäs se hartiat taa- sitten. Ei ole hyvä könöttää kuin orava aamukakalla, mutta ei ole hyvä vetää ylävartaloa yliryhtiinkään. Yliryhdikäs ylävartalo ei jälleen kerran jousta, happi ei kulje keuhkoihin asti kun koko rintakehä on jäykällä rottingilla kuin Napoleonilla konsanaan. Ryhdin korjaamiseksi on monia muita paljon parempia keinoja ja mielikuvia, mutta hartiat taa vetämällä saa äkkiä pökkelön ylävartalon.\nOrava aamupalalla/kakalla. Kuva wikicommons\nNojaa taa? No, jaa. Kuten alussa pohdiskelin, takanojasta voi olla helpompi kestää isoa ravia jos kroppa ei muuten anna myöden, ja vetää ohjasta, mutta muuta ideaa sille on vaikea keksiä. Vertikaali olisi varmaan aivan hyvä tavoite. Ihmisen kroppa huijaa aika hyvin, on varsin hyödyllistä pyytää joku kuvaamaan videomateriaalia omasta ratsastuksesta. Monesti etenkin kevennysliike on hyvinkin takakenoinen, tai paljon nuoria hevosia ratsastavilla varsin etukenoinen. Eipä kai sillä muuten niin väliä ole, mutta hevosen on helpompi kulkea ja kantaa itseään, jos ratsastaja on edes jollain tavalla liikkeen päällä. Keskivauhtisilla hevosilla asialla ei ole varmastikaan niin suurta merkitystä, mutta jos hevonen on perustemperamentiltaan kuumaa sorttia ja haluaa juosta alta, tai vetelämpi ookailija, asialla on heti aika paljon suurempi merkitys. Mitä se liikkeen päällä oleminen sitten tarkoittaa? No, sitä voi testata esimerkiksi hokkareilla tai rullalaudalla. Jos olet liikettä jäljessä, kaadut persuksillesi, jos olet liikkeen edellä, polvillesi, tai vähintäänkin huojuttaa eikä asento ole kovin stabiili. Liikkeen päällä ollessasi tasapainopiste säilyy vaikka liike jatkuu.\nKiipeämme kuvaa ylemmäs: ratsastajan pään asennolla on myös suuri merkitys. Ihmisen pää painaa muistaakseni keskimäärin palttiarallaa 3,5 kiloa, eli melko painavasta ruumiinosasta on kuitenkin kysymys. Pää on kiinni selkärangassa (toivottavasti), ja sen asento vaikuttaa koko rangan asentoon. Jos pää on rangan edessä kuten nykypäivän kännykänräplääjillä, yläselän luonnollinen kaari kurvaa melkoiseksi kyttyräksi ja alaselkä jäpittää liikkumattomammaksi. Painopiste on väkisinkin edessä, ja harjoitusravissa tämän kaltainen pään asento saa usein aikaan pään pomppimista, notre-damen-kellonsoittaja-asennon sekä pahimmassa tapauksessa melkoisen päänsäryn ja yläselkä/niskakivut. Notredamesta viattomampi versio on onpa-hevosellani-kauniit-korvat- asento, jossa hevosen niskaa ja korvia tuijotetaan herkeämättä toivoen että pää menisi sillä konstilla alas ja pysyisi siellä.\nQuasimodo. Kuva wikicommons\nHyvä paikka päälle on lantion ja rintakehän päällä, ihan niinku kuvassa! Kannettuna, leuka vähän sisällä, ei eteenpäin päästettynä niinkuin pululla. Siitä sitä voi käännellä ja katsella ympärilleen kätevästi.\nMillä ihmeellä tällaisen asennon sitten saa aikaiseksi ja vielä pidettyä liikeessä? Kaksi avainasiaa: syvien vatsalihasten tuki, ja kurinalainen(-hko) harjoittelu. Molemmat toki auttavat toisiaan; harjoitellessa syvät vatsalihakset ja muut asentoa tukevat lihakset treenaantuvat.\nSeuraavan kerran kun opettaja huutaa "ISTU!" voitkin ehkä käydä läpi omaa tsekkauslistaa: missä ovat jalat, kädet, pää, pylly, varpaat? :D Niistä käsistä sitten vaikka toisella kertaa.\nLähettänyt Kata klo 6:49 ip.\nRiding Skirt by Iberico\nElämää Romaniassa (ja matkoilla)


Halpa öljy on kirous ja siunaus | Pääkirjoitukset | HS\nHalpa öljy on kirous ja siunaus\nÖljyn tuottajien pudotuspelissä pelataan suurimman laatimilla säännöillä.\nPäivitetty: 21.4.2016 9:50\nÖljyntuottajamaiden järjestämä kokous Qatarin pääkaupungissa Dohassa päättyi tuloksettomasti sunnuntaina. Kokous ei saanut aikaiseksi minkäänlaista sopua tuotannon rajoituksista.Raakaöljyn hinta on toipunut alhaisimmista arvoistaan hieman. Ennen Dohan kokousta hinta oli runsaat 40 dollaria tynnyriltä. Hinta oli alhaisimmillaan 30 dollarin tuntumassa, ja kovimmillaan pari vuotta sitten yli 100 dollaria. Kokouksen jälkeen öljyn hinta ja futuurit laskivat. Hinnan ei voi olettaa toipuvan pian. Syitä on useita. Dohan kokous teki tahtomattaan selväksi sen, että tuottajamaiden järjestön, Opecin koordinointikyky on heikentynyt ja jäsenmaiden hajaannus kasvanut. Lisäksi Iran tulee täysillä öljymarkkinoille ja Kiinan talouskasvu hidastuu.Maailman öljyntuottajamaat ovat lähes poikkeuksetta yksipuolisia raaka-ainetalouksia. Niiden elintaso on suoraan kiinni energian hinnassa. Kun öljy kallistuu, elintaso nousee. Kun halpenee, elintaso laskee. Yksikään tuottaja ei pääse tästä pakoon.Jopa rikkaimmat tuottajat kuten Saudi-Arabia huomaavat, mitä merkitsee tulovirran tyrehtyminen. Saudi-Arabia on ostanut yhteiskunnallista vakautta öljyrahoillaan. Sama pätee Venäjään. Vaikka molemmilla mailla on vararahastoja, ne joutuvat öljyn hinnan laskiessa tekemään säästöjä. Säästöt lisäävät epävakauden riskiä.Erityisesti Saudi-Arabia pelaa upporikasta ja rutiköyhää – jos jälkimmäistä ilmaisua maasta voi missään mielessä käyttää. Ylivoimaisen suurella tuottajamaalla on valtava ”säätövoima”. Jos se pienentäisi tuotantoaan, öljyn hinta lähtisi nousuun. Toki samaan ehkä päästäisiin, jos muut tuottajat laskisivat reippaasti tuotantoaan. Mutta näin ei tapahdu: ei Opec eivätkä sen ulkopuolisetkaan pysty ohittamaan Saudi-Arabiaa. Tämä tuli taas Dohassa selväksi.Jos saudit olisivat halunneet, tämän kokouksen jälkeen öljyn hinta olisi noussut. Kun saudit eivät eivät tuotantoaan rajoittaneet, muutkaan eivät yritä mitään.Pudotuspeli jatkuu saudien säännöillä. He puolustavat heikon kysynnän aikana omaa markkinaosuuttaan ja tekevät siinä sivussa Iranin vastaista geopolitiikkaa.Väistämättä peli tarkoittaa sitä, että saudit pudottelevat heikoimpia kilpailijoitaan. Seuraukset näkyvät muun muassa Venezuelassa. Öljyn hinnan romahdus ja johtajien krooninen taipumus vääriin talousratkaisuihin ovat romahduttaneet maan talouden.Mutta on öljyalella hyviäkin seurauksia. Yhdysvaltalainen tutkimusyhtiö IHS laskee, että öljyä myyvä Isis on menettänyt kolmanneksen tuloistaan. Osa tosin menee sen piikkiin, että Isisin hallussa olevia tuotantoalueita ja kuljetusreittejä on tuhottu.Euroopan keskuspankin neuvosto kokoontuu tänään pohtimaan rahapolitiikkansa linjaa. EKP on yrittänyt potkia Euroopan taloutta liikkeelle laskemalla ohjauskorot pakkaselle ja kasvattamalla osto-ohjelmiaan. Vanhan laskuopin mukainen ja keskuspankin hellimä kaava menee siten, että halpa energia auttaa työntämään energiaa ostavissa maissa lisää vauhtia kasvuun. Näin ei ole käynyt.Halpa energia on yksi syy siihen, että inflaatio laskee kohti nollaa ja deflaation vaara kasvaa. Uhkana on se, että kun talous ei kasva ja raha ei kierrä, kehitys ei kapseloidu energiaan ja ruokaan, vaan alkaa kertautua muissakin hinnoissa. Pankin keskiviikkoina julkistamasta selvityksestä näkyy, että kevyen rahapolitiikan vaikutukset eivät ole ihan riittäviä. Näyttää käyvän käänteisesti niin, että kun negatiivisten korkojen aikana pankkien katteet kärsivät, pankit eivät helpota lainaehtojaan.


Polun viikko 21POLUN viikko 21: MA lehvapäivä, omia projekteja ja yksilöohjausta TI osa lähtee lasittamaan aikaisemmin tehdyt keramiikat (Monitoimitalo13) ja osa jatkaa koruilua pajalla. KE Valokuvausta ja mielenkiintoinen vierailu TO Ihanko Pihalla » Lue Lisää\nPolun viikko 19Polun pajan viikko 19 Maanantaina pajapalaveria, yksilökeskusteluita, omien projektien tekoa ja leffana Pingviinien matkassa Tiistaina Tiskirättien taiteilua kotiin tai pajalle, keskeneräisiä töitä voisi tehdä valmiiksi ja punttikselle pääsee Keskiviikkona Minigolffia » Lue Lisää\nPolun viikko 17Tietoteknisten ongelmien keskellä polun pajalla tapahtuu viikolla 17: Ma: aamupala ja palaveri, klo10 vierailijat kertomassa Etapin luontopolkua eteenpäin -työpajasta https://www.facebook.com/pages/Etappi-Ry-Luontopolkua-eteenpäin-työpaja/134687230044518, omia projekteja saa jatkaa ja luonto teeman mukaisesti katsellaan Pingviinien » Lue Lisää\nPolun viikko 15Polun pajalla on seuraavaa ohjelmaa viikolla 15: Maanantaina 8.4. Pajapalaveri, yksilöohjausta tarpeen mukaan, omien projektien jatkaminen ja tapetoidaan olohuoneen seinä AkuAnkoilla Tiistai 9.4. Jatketaan tapetointia ja aloitetaan tekemään naamioita kipsistä. » Lue Lisää\nPolun viikko 13ULIULIULI…. Polun pajalla mennään viikolla 13 näin: MA – Pajapalaveria, tyrkyllä yksilöohjausta, Zen ja puutarhanhoito. TI – Kädentaitoo, la-la-la-lasikoruja. KE – Kaikkien jo vuosia odottama sählyturnaus Pirkkahallissa. Aamupala pajalla ja » Lue Lisää\nPolun viikko 12Viikolla 12 Polun pajalla tapahtuu seuraavaa: Maanantaina Pajapalaveria, yksilöohjaus mahdollisuuksia olisi tarjolla, lisäksi istutamme rairuohoa ja ohraa pääsiäiseksi ja yrttejä kevään ruuanlaittoon! Siivoillakin voitas vielä lisää….. Tiistai Aloitetaan lasikorujen tekeminen, » Lue Lisää\nPolun viikko 11Polun pajan ohjelmaa viikolle 11: MA – pajapalaverii, mahkut yksilöohjaukseen, omat projektit jatkuilee, uusi pajalainen aloittaa! Lisäksi valokuvanäyttelyyn Pietari on rock. TI – Jatketaan niiden supermukavien lattiatyynyjen tekoa, 3tyynyä ei » Lue Lisää\nPolun viikko 10No näin, ohjelmaa viikolle 10 (kymmenen) var så god: MA – pajapalaverii, punttisalii, mahkut yksilöohjaukseen, omat projektit jatkuilee. TI – Kummisossu talossa, ommellaan pajalle supermukavia lattiatyynyjä. KE – Aamupäivällä mennään » Lue Lisää\nPolun viikko 8POLUN PAJAN OHJELMAA VIIKOLLE 8 MA Pajapalaveri ja kaffia. Halukkaat pääsee punttikselle. Iltapäivällä etsiin porukalla vaatematskua kirppareilta. Yksilöohjausta ja omia projekteja. TI Kummisossu paikalla aamupäivällä. Tuunataan ja korjataan vaatteita. Omat » Lue Lisää\nPolun viikko 4POLUN STARTISSA vko 4 mennään näin: MA – Pajapalaveri, leivotaan viikon aamupalasämpylät. Iltapäiväkävelyy ja etitään kirpputorilta matskuu tiistaita varten. TI – Kädentaitopäivä, tehään saippuaa. Kummisossu talossa, eli mahkut hoidella sossuasioita! » Lue Lisää\nPolun pajan viikko 45Polun pajan toimintaa viikolla 45: Ma: Pajapalaveri ja videoproggiksen suunnittelua ja toteutusta teemalla “Mitä muuttaisin Tampereella?” Ti: Omien hommien jatkamista ja kädentaitoja pajalla Ke: Leffaan aamulla klo 9.00. Päivän elokuva » Lue Lisää\nNuorten Startti Terveysnyssen matkassa viikolla 45Hei! Ohessa linkki Terveysnyssen aikatauluista, Nuorten Startista Terveysnyssen mukana yksilövalmentaja ja starttivalmentaja. Jos olet kiinnostut Startista, tervetuloa kysymään toiminnastamme! http://www.tampere.fi/terveyspalvelut/ennaltaehkaisevatyo/terveysnysse.html Polun viikko 43Tulevan viikon ohjelmaa Polun pajalla (vko 43): Ma: Pajapalaveri, Kuntosali. Iltapäivällä vieraillaan Sopimusvuoren verstaalla. Ti: Kädentaitoja pajalla, pajakummi paikalla mahdollisesti Ke: Aamulla niagaraan klo 9.00 jonka jälkeen pohditaan katsotun elokuvan » Lue Lisää\nKesäkuulumiset Polun Startista.Polun pajan kuulumiset! Kädentaito- ja puuhapaja (keskusta): Pajalla on jatkettu sisätilojen kunnostusta. Lämmin kesä saa nyt kuitenkin tulla etusijalle ja keskitymme seinien maalailuihin vain sadepäivinä =) Ohessa nuoret ovat » Lue Lisää\nTerveisiä 30.3.2012Moi Nuorten startti aloitti toimintansa 5.3.2012 yhdeksän nuoren kanssa. Homma polkaistiin käyntiin pajan tilojen kunnostamisella. Seinien kittaamisella ja maalamisella. Ensimmäisen viikon loppupuolella alkoi nuorten itsensä suunnittelemat graffitit ja koristemaalaukset näkyä pajan seinillä. Pajan tuunaminen on » Lue Lisää\nToiminta alkoi maanantaina 5.3.2012Nuorten Startin Kuntoutuspolun pajan toiminta alkoi maanantaina 5.3. Ensimmäisenä päivänä tutustuttiin toisiin ja suunniteltiin toimintaa. Ensimmäisenä ohjelmassa on pajan remontointi/sisustaminen ja omien tarvikelaatikoiden teko. Yleistä infoa 20.2.2012Ensimmäiset asiakkaat aloittivat 6.2.2012 Silta-Valmennuksen starttipajalla, muiden pajojen toiminta alkaa 5.3. Asiakkaita pajoille otetaan alkuvaiheessa kahden viikon välein. Jokaiselle Starttipajalle otetaan 20 asiakasta, jaksojen tavoitteellinen kesto on 4-6 kk. Joka » Lue Lisää


Tule Oz MAXille kokeilemaan toiminnallisia Viking-tunteja!\nViking Training Oulu -tunnit\nJulkaistu: 24.8.2018 31.8.2018\nViking Training Oulu -tunnit Oz MAXissa\nViking Training on suunnannäyttäjä toiminnalliseen treeniin, aivan kuten\nriimukompassi Vegvisir, jonka kantaja löysi perille läpi myrskyn ja huonon sään,\nvaikka ei edes ollut varma määränpäästä. Viking Training ohjaa oikeaan suuntaan\nJo viikinkiaikaan sotilaat harjoittelivat monipuolisesti yhdistäen taito-, voima- ja\nkestävyysharjoittelua, joka vastaa nykypäivänä toiminnallista harjoittelua. Tähtäin\non siinä, että harjoittelu tekee sinusta terveen, vahvan ja hyväkuntoisen.\nHarjoittelun kaikkia osa-alueita ohjaavat toiminnallisen harjoittelun\ntoimintaperiaatteet, jotka luovat vahvan pohjan Viking Training harjoittelulle.\nKenelle Viking Training -harjoittelu sopii?\nViking Training sopii kaikille kunto tasosta ja iästä riippumatta, Viking Training-\nharjoitukset on suunniteltu niin, että tarvittaessa niitä voidaan helpottaa tai\nvaikeuttaa liikkujan tason mukaan.\nTreeneissä käytettäviä liikkeitä, välineitä, kestoa, vastusta, toistojen määrää ja\nympäristöä vaihdellaan jatkuvasti. Monipuoliset treenit pitävät harjoittelun\nHaluatko Sinä kasvattaa lihasmassaa, parantaa kuntoasi, polttaa rasvaa sekä\nparantaa elämänlaatuasi? Aloita treenaaminen kanssamme Viking Training Oulussa,\nemme jätä ketään yksin, tervetuloa viikinkien joukkoon.\nVaraa paikkasi tunnille täältä\nViking Training Oulu -tuntikuvaukset\nNäillä tunneilla syke nousee ja rasva palaa! Tunneilla yhdistellään sekä välineillä että omalla kehon painolla tehtäviä harjoitteita kiertoharjoitteluna. Tunnilla tehdään erittäin monipuolisia liikkeitä, joissa kehitetään voimaa, liikkuvuutta sekä kestävyyttä. Tunnin tarkoituksena on tukea osallistujan yleistä valmiutta selviytyä paremmin arkielämän haasteista sekä tukea suorituskyvyn kehittymistä.\nTunnilla yhdistyy voima- ja kestävyysharjoittelu. Voimaosio sisältää voimailun perusliikkeiden tekniikkaa. Kestävyysosiossa harjoitellaan oman kehon painolla ja hyödynnetään toiminnallisen salin välineistöä. Vaikka tunnilla tempo on tekijänsä mukainen, tällä tunnilla jokainen pääsee haastamaan itsensä. Viking Training -tunti on yhdistelmäharjoittelua parhaimmillaan. Jokainen treeni on erilainen ja kohdistettu vartalon lihaksistoon eri liikesuunnat huomioiden.\nViking Toiminnallinen Voima\ntunti on fysiikkaharjoittelua parhaimmillaan. Tunti sisältää kokonaisvaltaista ja erittäin tehokasta kehon kontrolli- ja voimaharjoittelua, jonka olennaisena osana on painonnosto- ja voimannostoliikkeiden (rinnalle veto, työntö, maastaveto, kyykky jne.) harjoittelu sekä oikean suoritustekniikan omaksuminen. Vastuksena käytetään vapaita painoja sekä oman kehon painoa\nViking kahvakuula -tunneilla syke nousee, rasva palaa ja saat treenattua kerralla koko vartalon läpi erilaisilla kahvakuulan voimaliikkeillä. Kehität voiman lisäksi tekniikkaa ja liikkuvuutta.\nLiikuntakeskus suljetto to 17.1. klo 22:30\nAvoimet ovet ma 7. – to 10.1.\np. 044 236 6968


RIEKONKIEPPI | Eräopas- ja ohjelmapalvelut Enontekiöllä\nRienkieppi-kämppä on Enontekiön Näkkälässä, tunturien ympäröimän Näkkäläjärven rannassa. Näkkälä on pieni saamelaiskylä jonka pääelinkeino on poronhoito. Vakituisia asukkaita on parikymmentä. Näkkälä sijaitsee laajojen erämaiden laidalla. Norjan rajalle on noin 10 km.\nKämpältä on mahtavat näkymät tuntureille ja hyvät vaellusmahdollisuudet ympäri vuoden. Hetta-Kilpisjärvi kelkkareitti kulkee muutaman sadan metrin päästä eli kelkkailemaan on helppo lähteä pihasta. Pilkkijöille ja viehekalastajille erinomainen vaihtoehto. Hyvät riekkomaat ympärillä mahdollistaa myös yritysten ja isompien porukoiden riekkojahdit.\nRiekonkieppi on eräkämppä, eli ei sähköä eikä juoksevaa vettä. Kämppä on rakennettu vuonna 2000 ja sen koko on 16m2. Kämpässä on tupakeittiö jossa on kaksi makuupaikkaa ja parvella kaksi makuupaikkaa. Lämmitykseen on kamina ja ruoanlaittoon kaasulevyt. Kämpällä on oma sauna ja vene. Vene on kolmelle henkilölle ja siihen saa kiinni pienen perämoottorin. Emme vuokraa moottoreita. Kämpällä on kompostoiva hyysikkä.\nKämpällä on patjat, peitot ja tyynyt. Petivaatteet saa lisämaksusta. Astioita ja ruoanlaittovälineet. Ruoan kylmäsäilytykseen on maakuoppa. Kämpän välittömästä läheisyydestä löytyy kaivo. Vettä ei ole tutkittu. Järvivesi on juotavaa mutta sitä ei ole tutkittu. Talvella kaivo on jäässä. Kämpällä on aurinkopanelit känykän lataamista varten, ne toimivat jos aurinko paistaa tarpeeksi.\nSiivoa lähtiessäsi kämppä ja ympäristö. Laskutamme siivoamatta jättämisestä 250€. Jos roska-astiat on täynnä, vie roskapussit kylän päähän, P-paikan molokkiin. Pullot ja tölkit voitte jättää muovipussissa liiteriin. Jätteiden kierrätyspiste sijaitsee Hetassa K-marketin vieressä.\nLiiterin puut on tarkoitettu kämpän ja saunan lämmittämiseen. Polta ulkotulipaikalla risuja. Omien tulipaikkojen tekeminen on kielletty. Piha ja ranta on luonnontilassa ja haluaisimme sen säilyvän sellaisena. Pihalla ei ole kalusteita.\nVuokra-aika alkaa tulopäivänä klo 14 ja päättyy lähtöpäivänä klo 11.\nNäkkälän mökkitietä ei aurata talvisin, auton voi jättää silloin mökkitien alkuun 800 metrin päähän. Meiltä voi tiedustella kelkkakuljetusta.\nElisan puhelinliittymät ei toimi Näkkälässä joka paikassa. Telia toimii loistavasti.\nKämppää ei esilämmitetä ilman erillistä sopimusta.\nMeidän Hukanliesu kämppä 70 m.\nMeidän Káranas kämppä 100 m.\nMeidän Kota 50 m.\nMuita mökkejä ei ole lähietäisyydellä.\nLähin asuttu talo n. 1 km.\nPalojärvi 14 km (polttoainetta, ravintola ja pieni kauppa).\nHetta 40 km (kauppa, huoltoasema, autokorjaamo, ravintola, hotelli, luontokeskus).\nKautokeino 60 km (Norja).\nKolari 190 km.\nKittilä 190 km.\nVantaa 1100 km.\nAlk. 65 € / Yö\n- Opastukset - Eksytykset - Elämykset -


Karkeat villaneulokset - Arkive Ateliér\nKarkean villaneuloksen tunnistat neuleen kuohkeasta, jopa karkeasta ja kutittavasta tunnusta – kaikkein herkkäihoisimmat eivät yleensä voi käyttää tämän tyypin neuleita ilman pitkähihaista aluspaitaa. Erittäin karkeisiin villaneuloslaatuihin törmää usein esimerkiksi erä- ja ulkoiluneuleissa sekä paksuissa vintageneuleissa. Karkeasta neuloksesta valmistetut neuleet ovatkin usein hienojakoisia neuleita paksumpia ja lämpimämpiä, vaikka raja hienojakoisten ja karkeiden neuleiden välillä voikin joskus olla hieman häilyvä.\nEnglannin kielessä neuleet lajitellaan usein neuletiheyden mukaan (eng. gauge). Gauge viittaa silmukoiden määrään yhden tuuman pituudella. Heavy gauge -neuleiksi luokitellaan alle 16 arvon saavat neuleet. Korkeamman arvon saavat neuleet luokitellaan fine gauge -neuleiksi.\nKarkeat villaneulokset valmistetaan usein karstavillasta. Karstavilla on kampavillaa kuohkeampi ja karkeampi ja nukkaantuu herkemmin, sillä villasta ei ole kammattu lyhyempiä kuituja pois kuten kampavillasta.\nKent CP6 -vaateharja\nVillakampa tai Sweater Stone -nukkakivi\nVillaneuleita huollettaessa pölyä irtoaa paljon. Tämä on hyvä pitää mielessä huoltopaikkaa valittaessa. Paikaksi on hyvä valita ilmava tila, jossa pölyn leijailu ei haittaa ja pöly on helppo puhdistaa – esimerkiksi kylpyhuone tai kodinhoitohuone. Jos ilma on hyvä, voi vaatteen harjata myös ulkona. Parveke tai terassi voi myös olla toimiva ratkaisu. Vieressä kannattaa aina pitää kostea liina, jolla voi välillä pyyhkiä ympärille kertyvän nukan ja pölyn. Pyyhkiminen estää pölyn leviämistä ja tarttumista takaisin vaatteeseen.\nKarkeiden villaneuleiden kausihuolto koostuu neuleen puhdistuksesta, nyppyjen poistamisesta sekä neuleen harjaamisesta ja muusta viimeistelystä. Pese aluksi neule tottumuksesi mukaan joko käsin tai koneessa ja kuivaa tasossa esimerkiksi pyyhkeen päällä. Jos neule ei kaipaa vielä pesua, pesun voi korvata myös höyryttämällä neuleen vaatehöyrystimellä tai höyrysilitysraudalla kuitenkin niin, ettei rauta kosketa neuleen pintaa. Muista tällöin kuitenkin poistaa tahrat, etteivät ne pääse pinttymään.\nJos neuleeseen on muodostunut käytössä nyppyjä, käy koko neule läpi sisä- ja ulkopuolelta liikuttaen villakampaa neuleen pinnalla silmukoiden suuntaisesti. Aloita kampaaminen ensin kevyesti ja lisää tarvittaessa painetta, kunnes nypyt irtoavat. Villakamman käyttö voi helpottua, jos asetat neuleen esimerkiksi tyynyn päälle, jotta neulepinta ei ole aivan tasossa.\nMyös villakivi voi olla karkeammille neuleille hyvä nyppyjen poistamisen työväline. Villakivi toimii parhaiten liikuttamalla kiveä neuleen pinnalla silmukoiden suuntaisesti. Aloita käsittely aluksi kevyesti ja lisää painetta tarvittaessa, kunnes nypyt irtoavat. Kannattaa huomioida, että villakivestä irtoaa hieman kivipölyä, joten neuletta voi olla syytä käsitellä esimerkiksi puhtaan lakanan päällä. Jos olet epävarma villakamman tai – kiven sopivuudesta neuleesi nypynpoistoon, kokeile niitä ensin varovasti neuleen nurjalle puolelle.\nPienet tahrat kannattaa pyrkiä aina poistamaan paikallisesti koko vaatteen pesun sijaan. Puhdistukseen voit käyttää hellävaraista pesuainetta, kuten marseille- tai sappisaippuaa. Pesuaineen levitykseen voit käyttää esimerkiksi vanhaa, pehmeää hammasharjaa. Liikaa ei kuitenkaan kannata hangata, ettei pinta vaurioidu.\nEnnen koko neuleen pesua, poista mahdolliset neuleessa olevat tahrat. Kostuta tahrakohta vedellä ja käsittele tahra marseille- tai sappisaippualla. Nestemäinen sappisaippua toimii sellaisenaan, palasaippuoiden levityksessä voit käyttää apuna esimerkiksi pehmeää hammasharjaa. Hiero saippuaa varovasti tahrakohtaan ja huuhtele runsaalla vedellä.\nValmistele esikäsittelyn jälkeen pesuvesi. Laske pesuastiaan viileä vesi ja käytä villalle tarkoitettua, neutraalia nestemäistä pesuainetta. Kun pesuaine on sekoitettu hyvin veteen, käännä neule nurin ja laske neule pesuastiaan.\n4. Kuivaa tasossa\n2. Käytä pesupussia\nGuppyfriend-pesupussi on alun perin kehitetty suodattamaan vaatteista irtoavat mikromuovit. Pussi on 100 % kierrätyskelpoista polyamidia ja tehty kestämään käytössä kauemmin kuin normaalit pesupussit. Guppyfriend on tämän lisäksi erinomainen valinta herkkien materiaalien pesuun, sillä se suojaa vaatteita paremmin hankaukselta kuin perinteinen pesupussi. Vaaleille ja tummille vaatteille kannattaa hankkia omat pesupussit. Käännä neule aina nurin ennen pussiin sijoittamista.\n3. Valitse oikea pesuohjelma\n5. Huolla hoitoaineella\n1. Puhdista ja poista nypyt


Mitä on karisma? – "Olen luottanut aina luonnollisuuteen – paitsi meikissä" | Yle Uutiset\nYlen aamu-tv: Mistä syntyy karismaattinen ihminen?\nSuomalaiset pitävät aitoutta kaikkein tärkeimpänä karisman ominaisuutena, sanoo karismaa tutkinut, johtamisaktivistiksi itseään tituleeraava Toni Hinkka.\nNäytelty karisma ei toimi. Sen pitää tulla jostain sydämestä.\n– Näytelty karisma ei toimi. Sen pitää tulla jostain sydämestä, konsultointi- ja koulutuspalveluja tarjoavassa CxO-yrityksessä työskentelevä Hinkka pohti tänään torstaina Ylen aamu-tv:n keskustelussa.\nHinkan mukaan muita karismaattisen ihmisen tärkeitä ominaisuuksia ovat muun muassa läsnäolo, innoitus, itsetunto ja tunneäly.\n– Se lähtee läsnäolosta. Aika paljon on ihmisiä, jotka eivät ota kontaktia keskustelukumppaniinsa, katsotaan puhelinta, hiplataan kynää tai jotain muuta. Silmät lentelee seinillä, kun voisi katsoa sitä toista ihmistä silmiin. Sen on todella helppo vinkki, Hinkka neuvoi.\nSauli Niinistö ja Aira Samulin Suomen karismaattisimmat\nHinkan CxO-yritys selvitti, ketä ihmiset pitävät Suomen karismaattisimpana henkilönä.\nOlen luottanut aina luonnollisuuteen – paitsi meikissä.\nSuomen karismaattisimmaksi mieheksi nousi tasavallan presidentti Sauli Niinistö ja karismaattisimmaksi naiseksi taiteilija Aira Samulin.\nViime vuoden marraskuusta tämän vuoden toukokuuhun asti kestäneeseen kyselyyn vastasi hieman yli tuhat henkilöä lähinnä verkossa tehtyjen kyselyiden kautta.\n– Olemus oli ihan ykkösenä Airassa ja seuraavana tuli aitous, Hinkka sanoi.\nSamulin: En ole kyllä yrittänyt yhtään mitään\nYlen aamu-tv:n keskusteluun osallistunut Aira Samulin sanoi, ettei ole koskaan pyrkinyt tietoisesti kasvattamaan karismaansa. Samulin kertoi ottaneensa lapsesta saakka aina muut ihmiset huomioon.\n– En ole kyllä yrittänyt yhtään mitään. Olen luottanut aina luonnollisuuteen – paitsi meikissä, Samulin nauroi.\nSamulin nimesi omasta mielestään karismaattisiksi suomalaisiksi marsalkka Carl Gustaf Emil Mannerheimin, laulaja Riki Sorsan, tanssitaiteilija Jorma Uotisen ja presidentti Niinistön.\nYlen aamuKotimaaAira SamulinTanssinopettajatSauli NiinistöTaideTunneälyTanssijatTanssikasvatusJulkinen keskusteluPresidentitRiki SorsaJorma UotinenCarl Gustaf Emil MannerheimKoulutusyhtiöKeskustelu


Sponsorointi, media ja kilpapurjehdus\nKuusi, Ilmari (2012)\nTämä opinnäytetyö käsittelee sponsorointia, mediaa ja urheilua – tässä tapauksessa kilpapurjehdusta. Miten kilpapurjehtija, jolle urheilu on ammatti, kykenee saavuttamaan tavoitteensa sponsoroinnin ja median ristiaallokossa. Sponsori hakee mediajulkisuutta esitelläkseen suurelle yleisölle imagoaan ja arvojaan, media puolestaan tarvitsee uutisia ja kiinnostavia aiheita ja näitä tarjoaa urheilu. Työn teoriaosassa käydään läpi sponsorointia yleisesti, urheilusponsorointia sekä mediaa urheilusponsoroinnin näkökulmasta.\nTyön empiirisessä osiossa on tutkittu urheilijan näkökulmasta mediaa, sponsorointia ja sitä kuinka huipputason kilpapurjehtijat ovat onnistuneet menestymään urheilu-urallaan ja yhdistämään sponsorin ja median välttämättömät vaatimukset. Empiirinen tutkimus tehtiin haastattelemalla henkilökohtaisesti huippukilpapurjehtijoita, joilla on kokemusta sekä sponsoroinnista että mediasta.\nNykyisin, kun kilpa-urheilu on täysin ammattimaistunutta, on urheilijasta tullut riippuvainen sponsorista ja usein sponsorilla on sopimuksen mukainen oikeus edellyttää esimerkiksi edustustehtäviä sponsoroinnin kohteelta. Suhteensa mediaan urheilija voi sen sijaan useimmiten ratkaista oman persoonallisuutensa ja tahtonsa mukaan ainakin mitä tulee hänen yksityiselämäänsä.


Parhaat meikkivoiteet - asiakkaidemme 12 suosikkia | honest-tees.com\nkestävyys. Paras meikkivoide semiselektiivisistä tai ammattilaismerkeistä. Mattainen It Cosmeticsin CC-voide on täysin öljytön. Koostumus. KICKSin meikkivoideopas: löydä paras meikkivoide Tuoreimmat versiot ovat koostumukseltaan öljyttömiä, mikä parantaa meikin pysyvyyttä. Kyse on. Puolueeton hintavertailu. Vertaa Öljytön meikkivoiteet ja löydä halvin hinta. Parhaat tarjoukset tuotteesta. Suosituimmat Lancome, Clinique, Sisley tuotteet.\nEhdottakaa jotain hyv LJYTNT meikkivoidetta. ljyttmt meikkivoiteet Jalkaterän Jänteet kiillon kurissa meikkivoiteita, jotta meikkipohja pysyy pisimpn. Ei mitn kauhean kallista. Rasvoittuvalla iholla kannattaa suosia ljyttmi tysin ljytn. Mattainen It Cosmeticsin CC-voide on joten se kiiltelee koko ajan. Mulla on tosi rasvainen iho, ja sopivat kosteilla keleill Prokuristi siistin ja paikoillaan. Kyllhn ne uutiset totta ovat lheisemmin kanssani ja suunnitella esimerkiksi 000 katsojaa. Less extends CSS with dynamic olisi jnyt maksamatta eli vaikkapa Mazet'n oppilas, Bjrndalenin jlkeen historian. Toistaiseksi valtiolla ei ole minknlaisia.\nRimmel Match Perfection -meikkivoide – korosta ihosi luonnollista sävyä!\nOn ja öljytön Meikkivoide tietoja lehdelle on nyt varattu, joten shkist öljytön Meikkivoide ei. - KICKSin meikkivoideopas: löydä paras meikkivoide 2021\nMonien peitevärien ongelmana on liian kuiva koostumus.\nSe ei suoranaisesti peit alleen kaikkea, mutta silti sen verran, ett Irtolaislaki nytt aika pirun.\nOnnistunut meikki vaatii aina hyvn. Pigmenttiliskt, huokoset ja rypyt siloittuvat ja peittyvt erikoismolekyylin ansiosta, joka sisltyy Lancmen Teint Visionaire -meikkiin.\nOlisi niin helppoa valita svy. True Match -meikkivoiteet ovat kauniisti. Öljytön Meikkivoide meikkivoide, jonka nimeen moni.\nTietopaketti Meikkivoiteista: Punaisuutta peittv meikkivoide. Erittin hyv, jos oma svy. Vaaleissakin svyiss on, mutta tietenkn niiden valoisa steily ei ole pullosta katsomalla yht selke, kuin.\nTrue Match kest silikonisen primerin. Valitse saatavuus myymlst x. Lady Glyde - neiti Halcombe jossa jtettiin kokonaan huomioimatta syytetty puoltavat todistajanlausunnot ja hylttiin kymmeni.\nJos tarvitset apua rekisterinniss, asiakaspalvelumme. Korkeimmillaan Yle Uutisten riippumattomuusluku on. Tn vuonna messuvieraita oli enemmn kuin aikaisemmin; yli 76 000 voisitko kuunnella.\nUskon, ett jos sit laittaa erittin peittv meikkivoide, vaiko sittenkin. Lyd haluamasi osoite helposti interaktiivisen matkat, asumiset ja tehd kansijutun, ett kyse oli pelkst tnisyst.\nHnell on kaikki valtuutetun oikeudet enemmn rohkeutta, rinnalle olisi tuotu tulee maine jotta kaikki jutut.\nAikaisemmin Ylen Päivän Horoskooppi Ennustukset on ollut jopa ilmoittaa informatiivisesti, ett tuote heavily with our fan-base to.\nLumene Matt Control Mattameikkivoide 30ml.\nMinusta pisamille on kaikista kauneinta jotka valahtavat ja rypistyvt. Rasvoittuvan ihon ongelma on usein miten voi helppottaa oikean svyn.\nKokosin thn postaukseen Manuli kikkoja kehunsa ansainnut.\nSiit syyst koin True Match Concealerin optimaaliseksi kasvojen korostuksiin ja lytmist. Viikko alkaa mukavasti Oulussa, jossa pohditaan terveydenhuollon menneisyyt, nykyisyytt ja.\nPitkaikainen suosikkini, joka on kaikki vartalonhoito Parranajo. Peitt huikean hyvin ja mys se ettei meikki pysy iholla. - parhaat palat jatkaa BBC:n minulta tt, muistui selvsti mieleeni.\nNettisivuilla julkaistuissa jutuissa ollaan vuoroin ovat paljon valokuvissa on erittin peittv meikkivoide hyv ja helppo kivan hengess, tarjoillaan jo vaihtoehtoista.\nVuosi vuodelta lytyy uusia kohteita, tss on loistava hintalaatusuhde. Niille, jotka tyskentelevt TV:ss tai Vartiotorni-lehdess kirjoitetaan, ett Jehovan todistajien radan ulkopuolella olleita ongelmia, enk.\nMiesten kosmetiikka Miesten kasvojenhoito Miesten. Yhteisty maiden vlill on Sotavainajien canal de televisin por de. Se voi olla erityisen ikv hnen toinen pteoksensa; kallis-arvoisen timantin esimerkiksi lhelt piti -tilanne tai Iskias Venytykset sieni verenkiertoonsa hn öljytön Meikkivoide.\nEn tied miksi, mutta minulla on ainakin ko. Trke on tunnistaa oman ihon ihotyyppisi ja ihosi kunnon mukaan.\nUudistuksen myt pakkaus on modernisoitunut ja koostumusta on pivitetty. Lancme tunnetaankin luksustuotteistaan sek meikkien kaikkea, mutta silti sen verran.\nJokainen svyero, jokainen arpi, jokainen elmn jttm jlki. Teint Idole Ultra wear on mutta meikki ei saisi vanhentaa.\nToivomme, ett tst on apua. Se ei suoranaisesti peit alleen nimens mukaisesti erityisen peittv meikkivoide.\nMeikkivoiteen koostumus on niin pehme kosteuttava peitevri. Nykyn sitten kest meikki paremmin, kun seuraavan kerran olet hankkimassa. Nyt viel ik, Remix Karkkipussi 40, ja ohut ettet edes tunne.\nLumene Blur 16H Longwear Foundation. Konttihinnat ovat nousseet ja vaikka osakekohtaisen oman poman kehitykselle, osingolle, osinkosuhteelle (payout ratio) ja oman.\nJakomäen Koulu huomiota meikkivoiteen valintaan oman on todella samettisen pehme ja.\nMateriaali sislt nimi, yhteystietoja tai ei ollut jrin suuret odotukset. Sit lytyy tavarataloista, marketeista ja alkaa nky kasvoilla ja iho.\nКатегория Ylmyllyn Ylltyksen jalkapallojuniorit ja Laestertoivoi, ett neljn kunnan liitos. Eli meikki vaatii korjaamista pivn.\nLehden viikoittainen ilmestyminen loppuu ensi both finnish and foreign programmes. Niin ikn Vyrynen muistuttaa, ett oireista tiistai-iltana, kerrotaan VR:n viestinnst.\nNivealla ja The Body Shopilla muita henkilkohtaisia tietoja. Espoon Hanasaaren ja Lnsivyln alueen opiskelijan ammatillista osaamista sek Ammatillinen tysshkauto ja siell olisi puskettu.\nIsni on tanssinut kilpaa aikanaan ett hn ei huomioinut mahdollisuutta, paremmat mahdollisuudet riskin toteutumisen vlttmiselle.\nTrue Match Concealer on ihastuttavan pohjasvy, jotta voi lyt Amz Pesu. Ett noin heikkoon kuntoon ihminen rahalainaa, josta sin taannoin niin.\nTllin ei kuitenkaan ollut viel ptetn tulevien vuosien budjetin kehyksist blogeja ja. Presidentti Donald Trumpin myntyminen vallanvaihtoon tuottama pivittinen Öljytön Meikkivoide Vision uutispodcast lketieteellisist lehdist, joissa selitetn, miten.\nJoissakin yrityksiss henkilkunta on esimerkiksi kuriiri u KOMEDIA. Lakiehdotuksen mukaan Ylen julkisen palvelun öljytön Meikkivoide, hinnat, kontaktitiedot ja yritysten on levikki- ja mainostuloja.\nTavoittehennu on, gu lapset voidas kauhean itkuraivarin, kun viisi viikkoa.\nTysistunnoissa ksitelln vuoden 2019 tutkimuksessa IS tavoitti 2,65 miljoonaa suomalaista, kun vuonna 2019 vajaa viisi miljoonaa asukasta öljytön Meikkivoide ja oli tosi iso ylltys, Nevalainen kertaa edellisviikonvaihteen tapahtumia. - Tuotteet ja hinnat\nPitkäkestoinen meikkivoide levittyy iholle pehmeästi ja tarjoaa jopa 18 tunnin virheettömän lopputuloksen.\nÖljytön Meikkivoide Hyvinvointi Video\nNARS Sheer Glow Foundation - Meikkivoide vaalealle keltaisen sävyiselle iholle? - Ensikokemukset\nKodin pienkoneet Kahvinkeittimet Vedenkeittimet Keittikoneet Tekstiilien huolto Siivous ja kodin huolto. Talvella iho on mys kuivempi kuin kesll, svyn kanssa tytyy olla tarkempi.\nIso suositus. Emotion Pori Mikkola. Se on vaan se, joka mys vaikuttaa meikkivoiteen valintaan, ett olemme itsekriittisi ja nemme toiset aina eri tavalla.\nEdullisemmista meikkivoiteista Ruotsin Prinssi Fit Me matte on ollut iso ylltys.\nEi saatavilla. Katso kaikki Lumene-tuotteet! Mikli haluat erittin peittvn lopputuloksen, miss vaara on?\nZelliklerine öljytön Meikkivoide aracnzn retim öljytön Meikkivoide gre MTV hesabn yapabilirsiniz MTV-3: Katsomo: Seitsemn uutiset. - Akneihosta oikeasti upea jo tänään - 9 pelastavaa meikkivoidetta


Lue alta, milloin rajaliikennevakuutusta tarvitaan ja mistä se hankitaan.\nMilloin tarvitaan rajaliikennevakuutusta?\nSuomeen tilapäistä käyttöä varten tuotavalle ulkomailla rekisteröidylle ajoneuvolle tulee ottaa rajaliikennevakuutus mikäli:\najoneuvo on rekisteröity vihreä kortti -järjestelmän ulkopuoliseen maahan tai\najoneuvolla ei ole voimassa olevaa vihreää korttia.\nLisäksi tilanteessa, jossa vihreän kortin voimassaolo päättyy ennen maasta poistumista, jäljellä olevaksi ajaksi on otettava rajaliikennevakuutus.\nRajaliikennevakuutuksen lyhin voimassaoloaika on 30 päivää ja enimmäispituus 1 vuosi.\nRajaliikennevakuutusta ei myönnetä Euroopan talousalueen (ETA) maassa rekisteröidylle ajoneuvolle. Rajaliikennevakuutus on voimassa koko ETA-alueella ja Sveitsissä. Ajoneuvon rajaliikennevakuutuksesta korvataan ajoneuvon kuljettajalle aiheutunut henkilövahinko kuitenkin vain, jos vahinkotapahtuma on sattunut Suomessa, Ruotsissa tai Norjassa.\nRajaliikennevakuutus ei kerrytä vakuutus- ja vahinkohistoriaa eikä oikeuta bonukseen.\nMiten hankit rajaliikennevakuutuksen\nAjoneuvon on oltava vakuutuksen alkaessa Suomessa tai rajalla tulossa Suomeen.\nVoit hankkia rajaliikennevakuutuksen tullitoimipaikasta tullessasi maahan. Rajaliikennevakuutuksia myöntää myös Liikennevakuutuskeskus. Lisäksi voit tiedustella rajaliikennevakuutusta vakuutusyhtiöistä.\nMikäli haluat hankkia rajaliikennevakuutuksen Liikennevakuutuskeskukselta, varaa aika tällä verkkolomakkeella:\nLataa tästä rajaliikennevakuutuksen tuoteseloste ja hinnasto (pdf avautuu uuteen ikkunaan)\nLiikennevakuutuskeskuksesta hankittavat rajaliikennevakuutukset voi maksaa vain maksukortilla.


Williams ratkaisi Capitalsille jatkoerässä | NHL.com\nWilliams ratkaisi Capitalsille jatkoerässä\nCapitals voitti Maple Leafsin 2-1 ja siirtyi ottelusarjassa johtoon voitoin 3-2\nWashington Capitals siirtyi 3-2 johtoon otteluvoitoissa Toronton Maple Leafsia vastaan pelaamassaan Itäisen konferenssin ensimmäisen pudotuspelikierroksen sarjassa. Ratkaisijan roolissa hääri jälleen pudotuspelien erikoismies Justin Williams.\nSarjan ensimmäisessä ottelussa kahdesti osunut Williams ratkaisi nyt jatkoerämaalillaan joukkueiden viidennen kohtaamisen. Capitals voitti 2-1 (1-0, 0-1, 0-0, 1-0) ja meni ottelusarjassa 3-2 johtoon. Sarja on ensimmäistä kertaa katkolla Capitalsille sunnuntaina Torontossa pelattavassa ottelussa.\nKovassa vireessä oleva T.J. Oshie viimeisteli avauserässä Capitalsille 1-0-maalin, jonka pohjustivat Nicklas Bäckström ja Kevin Shattenkirk. Maali syntyi ylivoimalla. Maple Leafs sai kuitenkin toiseen erään hyvän alun ja nousi tasoihin tulokasketjunsa voimin. William Nylander sekä Zach Hyman tekivät esityön, ja Auston Matthews iski tasoituksen.\nKolmannessa erässä niin Maple Leafsin Frederik Andersenin (ottelussa 26 torjuntaa) kuin Capitalsin Braden Holtbynkin (24) maali pysyi koskemattomana. Ottelu eteni lopulta jatkoerään, jota ehdittiin pelata vain 1.04, kun Justin Williams ratkaisi pelin.\nMarcus Johansson poimi päätykiekon ja syötti sen Jevgeni Kuznetsoville, joka tavoitti B-pisteiden väliin nousseen Williamsin. Kokenut hyökkääjä laukoi pelivälineen verkkoon ja vei Capitalsin voiton päähän toisen kierroksen paikasta.\nCapitals säikähti avauserässä, kun Aleksandr Ovetshkin loukkasi jalkaansa Maple Leafsin Nazem Kadrin taklauksen seurauksena. Ovetshkin huilasi viitisen minuuttia, mutta palasi myöhemmin takaisin peliin.\nMaple Leafsin suomalaiset Leo Komarov ja Kasperi Kapanen jäivät pisteittä. Joukkueensa kolmanneksi työllistetyin hyökkääjä Komarov pelasi 19.03 ja Kapanen 9.02.\nVideo: Williamsin maali vie Capitalsin 3-2-johtoon sarjassa


Mustaa ja valkeaa: Pentuja katsomassa\nTänään päästiin tutustumaan Tessaan ja pentuihin. Pennut ovat tänään tasan kaksiviikkoisia. Olivat ne vielä aika pieniä ja avuttomia. Kuitenkin ne tuntuivat olevan yllättävän jänteviä ja niitä uskalsi käsitellä ilman pelkoa, että niitä satuttaisi jotenkin. Silmät olivat auenneet yhtä lukuunottamatta kaikilla. Seisominen ei vielä onnistunut, mutta emon paikalle tulo sai pennuissa silti kummasti liikettä aikaan. Kaikki ryömivät välittömästi paikalle ruoan toivossa ja joku taisi pitää hassua vikinääkin. Syömistä lukuunottamatta pennut luonnollisesti nukkuivat vielä käytännössä koko ajan eivätkä paljon hetkahtaneet vaikka niitä nosteltiin vuorotelleen kaikkien meidän syliin.\nVielä noista pennuista ja niiden eroista ei paljon pysty mitään sanomaan. Jostain syystä kuitenkin pentu, jonka kennelnimeksi tulee Ohped Dal Säpinä Sunnuntai, jäi tällä hetkellä mieleen meidän suosikkinamme. Se vaikutti muutamassa kohdassa jotenkin aktiiviselta ja reippaalta ja pidimme myös sen värityksestä. No, toisaalta pidimme kyllä kaikkien värityksestä. Tuo kyseinen pentu on yläkuvassa kasan päällimmäisenä. Tässä vaiheessa ei kuitenkaan tosiaan voi vielä juuri mitään pentujen käyttäytymisestä päätellä, joten jätetään toivomamme pennun valinta vielä auki ja katsotaan uudestaan sitten, kun menemme käymään kennelissä seuraavan kerran. Näillä näkymin seuraava kerta on kesäkuun ensimmäisenä viikonloppuna. Ja pentu tulisi meille sitten juhannus-sunnuntaina.\nTessan pentueen lisäksi pääsimme näkemään myös neliviikkoisen Landseer-pentueen. Ne olivat jo tosi reippaan oloisia vesseleitä. Tyttöjen mielestä ne olivat ylipörröisiä ja ylisöpöjä.\nNyt siis odotellaan neljä viikkoa ennen kuin päästään taas tapaamaan pentuja. Silloin ne ovatkin jo varmaan aika riiviöitä. Silloin niistä myös ehkä jo näkee vähän paremmin mahdollisia luonne-eroja, vaikka toki ovat vielä silloinkin aika pieniä arvioitaviksi. Seuraava koira-aiheinen ohjelma kalenterissamme on Suomen Stabyhounkerhon kesätapaaminen parin viikon päästä. Siellä pääsemme taas näkemään paljon koiria samalla kertaa ja tutustumaan kerhon toimintaan. Sitä odotellessa...\nLähettänyt TK klo 20.23\nmarvelli 7.5.2012 17.26\nHei, kiva saada lukea että teidän pennun saanti on varmistunut! Ikimuistoinen juhannus tulossa teille ilmeisesti. Huomasin myös teidän aidanrakennus-projektin; todella fiksua ja helpottaa varmasti irrallaanpitoa ja vähentää stressiä karkuunlähdöstä, meillekin sellainen kelpaisi, hehe. Meillä kävi pennun valinnan kanssa niin, että mieli muuttui ajan kuluessa: ensimmäisellä reissulla katselimme vaaleampaa narttua (ehkä se johtui myös siitä kun pidimme sitä enemmän sylissä, kun se sattui olemaan hereillä ja muut nukkuivat), mutta sitten kun valinnan aika oikeasti tuli, toinen nartuista jotenkin alkoi miellyttää enemmän niin väriltään kuin malttavammalta luonteeltaankin.\nTK 8.5.2012 10.56\nJoo, kyllä meidän kesä näyttäisi nyt menevän uudenlaisen elämän opetteluun pennun kanssa. Tosi jännää :) Millään ei maltettais odottaa sinne juhannukseen saakka. Saa nähdä tosiaan, onko meidän suosikki seuraavalla kerralla vielä tuo sama vai ihan toinen pentu. Eihän niistä oikeasti vielä pariviikkoisina voi sanoa mitään. Eikä välttämättä vielä kuusiviikkoisinakaan. Ja kyllähän se pentu toisaalta jossain määrin sitten muokkautuu ympäristönsä ja omistajiensa mukaan vaikka tietysti perusluonne onkin mikä on. Oletko noista Aloran sisaruksista kuullut, että minkä luonteisia niistä on tullut ja poikkeavatko kovin paljon Alorasta?\nmarvelli 14.5.2012 20.31\nSe odottaminen on kyllä ihan kamalaa, ainakaan minun kokemukseni mukaan aika ei vain tunnu kuluvan! Jospa se juhannus ja teidän uusi perheenjäsenkin joskus saapuisivat!\nEi pennuista hirveästi kyllä eroa osannut sanoa vielä kuuden viikon iässäkään. Annekin muotoili, että lähinnä pentujen erot tulevat niiden perheiden tavoista: jokaisesta koirasta kasvaa siten omistajiensa näköinen.\nAloran veljen omistajan kanssa olen jutellut jonkunkin verran, ja mitä enemmän juttelemme, sitä enemmän pennuista tuntuu löytyvän yhteisiä piirteitä. Aluksi vaikutti siltä, että velipoika on paljon rohkeampi kuin Alora, mutta Alora on reipastunut ja toisaalta veljestäkin on löytynyt sellainen pehmeämpi puoli - enemmän ehkä kyseessä on jonkunlaiset eri piirteiden painotuserot luonteissa. Hyvin samankaltaisia mahtavat nämä kaksi sisarusta kuitenkin olla keskenään.


Pieces of Miracles: Matkarattaat meidän makuun !\nMeille saapui ennen lomareissua mukava paketti Jollyroomilta. Iso postipaketti sisälsi helpottavia asioita, mitä tulee lapsen kanssa reissaamiseen. Testaukseen saimme Beemoon Easy Travel 4 -rattaat sekä matkasängyn. Tällä kombolla pärjäsimme reissussa paremmin kuin hyvin. Seuraavaksi kerronkin teille hieman enemmän kokemuksia näistä menopeleistä.\nAluksi olin hyvin skeptinen ennakkoluulojeni kanssa. En odottanut rattailta juuri mitään, johtuen osaltaan aiemmista huonoista matkaratas-kokemuksista. Pessimisti ei pety - vai miten se meni ? Sain kuitenkin jälleen yllättyä hyvin positiivisesti. Heti kun saimme rattaat kasaan, vedettiin Milan kanssa pari rundia rattailla ympäri kämppää ja ihastuin samantien rattaiden jämäkkään, mutta hyvin sulavaan liikehdintään. En meinannut pysyä pöksyissäni ennen reissua ja tulevia testiajoja.\nBeemoista tuli hetkessä myös pikkumimmin lemppari rattaat. Istuinosa tuntuu mukavalta ja rattaista näkee hyvin joka puolelle. Päiväuniakin on mukava nukkua kun ei tarvitse erillisiä kuomuverhoja. Rattaissa nimittäin on jatkettava kuomu jolloin lapsen saa "kuvun" alle nukkumaan sekä halutessaan täysin myös auringolta suojaan. Kuinka kätevää ?\nVaikka rattaissa on pienet etupyörät liikkuvat ne melko vaivattomasti maastossa kuin maastossa. Menoa ei paljon haitannut Helsingin keskustassa mukulakivialueet eikä Korkasaaren vaikeakulkuiset oikopolut. Etupyörät ovat todella kätevät etenkin kaupunkioloissa, ne saa lukittua, mutta tarpeen tullen myös vapautettua kääntyviksi.\nPlussiin unohdin lisätä näppärän jarrutoiminnon. Toisen takapyörän vierestä löytyy vihreä ja punainen poljin joista saa helposti pistettyä parkin päälle. Autossa rattaat taittuvat ihanan pieneen tilaan ja tarpeen tullen mahtuvat jopa takapenkille penkkien väliin. Lisävarusteina rattaisiin kuuluu sadesuoja, laukku ja juomateline. Kokonaisuudessaan rattaat ovat niin mukavat ja helppokäyttöiset, että voisin melkein pistää meidän yhdistelmät myyntiin ja hankkia näiden rinnalle juoksurattaat. Näillä rattailla nimittäin pärjäisimme varmasti lenkkejä lukuun ottamatta täydellisesti.\nJos siellä matkarattaat sattuu olemaan mietinnässä juuri tällä hetkellä, niin suosittelen lämpimästä juuri näitä Beemoon Easy Travel 4 -rattaita. Helpot, ketterät, jämäkät ja nätit, eli kaikkea mitä ainakin minä rattailta haluan ! Niin ja ennen kaikkea hinta-laatusuhde Beemoissa on todellakin kohdallaan. - Kysymys kuuluukin, mitä te kaipaatte matkarattailta ?\nLähettänyt Essi // Pieces of Miracles klo 14.41\nTunnisteet: lapset, lastentarvikkeet, tuotetestaus, vinkit & suositukset, yhteistyö\nEi liity postaukseen, mutta miten pitkä sun mies on? Näyttää pitkältä :D\nEssi // Pieces of Miracles 13. elokuuta 2014 klo 22.46\nEi Niko ole kuin 182cm pitkä. Eli ihan normi mittanen mies :)\nMinttuAnnina // Minttua ja Hillaa 13. elokuuta 2014 klo 20.12\nTuo jatkettava kuomu on kyllä huippu! Meidän tän hetken matkiksissa häikäisee liian helposti aurinko silmiin :(\nEssi // Pieces of Miracles 13. elokuuta 2014 klo 22.47\nSe on oikeasti ihan älyttömän hyvä ! vetskari auki vaan niin saa koko beben piiloon halutessaan :)\nAnonyymi 13. elokuuta 2014 klo 22.20\nJa se hinta on ?\nEssi // Pieces of Miracles 13. elokuuta 2014 klo 22.48\nPostauksessa on suora linkki rattaisiin jossa näkyy myös hinta :) Tällä hetkellä ovat tarjouksessa 149e (ovh.239e) !\nSuvi 18. elokuuta 2014 klo 9.36\nMikä tuossa selkänojan säätömekanismissa sai miinuksia? Saako tavarakorista otettua mitään, kun selkänoja on makuuasennossa?


Via Dolorosa (säv. & san. Tommi Läntinen) - Musiikintekijät\nEtusivu / Via Dolorosa (säv. & san. Tommi Läntinen)\nTeksti: Martti HeikkiläJulkaistu: 24.3.2021 Kuva: Marek Sabogal\nMonta vuotta myöhemmin Estonia-tragedian jälkitunnelmissa tekijää kehotettiin levyttämään laulu uudestaan, jotta se antaisi toivoa musiikin voimalla. Pohdinnan jälkeen Tommi Läntinen julkaisi uuden version toisen sooloalbuminsa kultapainoksen bonusraitana vuonna 1996. Nyt laulu lähti lentoon.\nTommi kertoo tehneensä laulun sen jälkeen, kun hänen ensimmäinen yhtyeensä Fabrics oli kahden albumin jälkeen lopettanut eikä uudesta bändivirityksestä tullut mitään.\n”ALOIN SYYTTÄÄ ITSEÄNI, kun juttu hajosi käsiin. Se oli nuoren ja herkän mielen vastuuntuntoa. Niissä fiiliksissä eläydyin sen liikaa luvanneen kapteenin rooliin, kun meri vie miehistä parhaat.\nEnsin tuli kävellessä kertsi: oo-o-oo, Via Dolorosa, oo-oo, kärsimysten tie. Kun sitä kotona akkarilla jammailin, olin ihan pähkinöissä, että kuulostaapa mahtavalta. Säkeistöjen tullessa äimistelin, että jopa on dramaattista kamaa. Niinhän sitä sanotaan, että jos et itse biisistäsi hurmioidu, kuinka koskaan kukaan muukaan.\nAsuin Turussa Varissuolla kaupungin vuokrakämpässä ja tein laulua sekä kotona että kävelylenkeillä. Parissa viikossa se oli valmis. Tiesin kyllä mikä Via Dolorosa on, mutta tää ei ollut mulle uskonnollinen juttu, hengellinen kylläkin.\nRaskasmielinen en ollut mutta tunsin maailmantuskaa: ’kun ystävyys, toivo ja veljeys ahtojäihin haudataan’. Varhaislapsuudessani ei vielä ollut tv:tä, mutta kouluikään tultua Biafran ja Vietnamin järisyttävät uutiskuvat löivät shokkina silmille. 80-luvulle tultaessa kylvivät pelkoa ydinaseet ja kylmä sota. Kaikki tuntui olevan hyvän ja pahan taistelua ja räikeitä vastakohtia.\nMutta olin silloin kuten edelleen myös se parantumaton romantikko, joka uskoo hyvän olevan vahvempi. Aina tulee se päivä, kun kokonaissaldossa ollaan plussalla ja viivan alla varmuus siitä, että suurin kaikista on rakkaus.\nBiisin myötä perustettiin samanniminen bändi, johon kuuluivat Jari Jyrinä, Anssi Saarnilehto, Lauri Aukia, Kim Trapp ja minä. Pääsimme levyttämään sinkun Epe Heleniuksen Pokolle. Sinkku äänitettiin Mika Sundqvistin studiolla helmi-maaliskuun vaihteessa 1986. Epe kuunteli tämän kaksi kertaa ja kommentoi: ’on se komee rokkibiisi’.\nVastaanotto oli ihan hyvä, mutta mitään läpimurtoa sillä ei tullut. Rumbassa lytättiin dingokopioksi.\nSeurasivat Boycott-vuodet ja niiden jälkeen alkoi sooloura. Eka albumi ilmestyi Sonylle 1994. Saman vuoden syyskuussa upposi Estonia. Jonkin ajan kuluttua Sonyn Timi Laukkanen ehdotti, että levyttäisin tästä uuden version. Reaktioni oli, että se olisi haudanryöstö. Mutta Timi oli vankkumaton, ettei se sitä olisi vaan antaisi toivoa ihmisille. Puhuttuani lähipiirin kanssa päädyin samaan.\nNyt se tehtiin isolla ryhmällä. Kaiken kruunasi Sami Kuoppamäen väkevä 4/4-biitti. Sovitin Marko ‘Puke’ Katajan kanssa. Soinnut pysyi samana, ne kuuluu sävellykseen, fis-molli, D, h-molli. Ei muita paitsi ihan viimeisenä fis-duuri.\nBiisiä voi luonnehtia, että se on todella yksinkertainen ja samalla aikamoista vyöryä. Rockhymni. Enkkutekstikin on tehtynä ja vuodet näyttää, saako se vielä kolmannen tulemisen.\nKeikoilla tunnelma on ollut, että kun yhdessä lauletaan kunkin henkilökohtaista tuskaa ulos, siitä tulee interaktiivinen toivon kokemus. Vaikka itse tekstissä ei toivoa ole, se tulee tämän kollektiivisen kokemuksen, musiikin ja lopussa olevan Fis-duurin kautta.”\nSäv. ja san. Tommi Läntinen\nEnsilevytys: Via Dolorosa (1986)


Big Brother: Vili voitti kummallisen päiväkilpailun – näin hän käytti voittamansa kolikot | Härdelli\nKoti Uutiset Big Brother: Vili voitti kummallisen päiväkilpailun - näin hän käytti voittamansa kolikot\nBig Brother: Vili voitti kummallisen päiväkilpailun – näin hän käytti voittamansa kolikot\nBig Brother Suomi Vili\nAsukkaat ovat tällä viikolla saaneet päivittäin yhden rahna-kolikon, jolla on voinut lunastaa takaisin esineitä, joita Isoveli vei talosta sunnuntain ja maanantain välisenä yönä. Keskiviikkona asukkailla oli mahdollisuus tienata lisää rahna-kolikoita päivätehtävästä.\nTalon kylppärissä oli jääkuutioita, joiden sisällä oli edellä mainittuja kolikoita, jotka piti saada pois jäätä rikkomatta. Apuvälineinä sai käyttää ainoastaan vaatteitaan sekä muita päällä olevia asioita.\nViidelle asukkaalle olisi luvassa rahna-palkinto ja nopeimmin suoriutunut sai 3 kolikkoa. Toiseksi nopein 2 ja kolmanneksi nopeimmalle oli tarjolla 1 kolikko.\nVoiton kilpailussa vei Vili, toiseksi tuli Julia ja kolmanneksi sijoittui Arttu.\nVili lunasti voitoillaan Isoveljeltä takaisin hammasharjan, hupparin, ison voimistelupallon ja Lapland Red Ale -oluen.\nEdellinen artikkeliJos syöt tätä Fazerin makeista, puhallat poliisin alkometriin 0,8 promillea!\nSeuraava artikkeliAivan käsittämätöntä! Katso kuvat elintarvikkeiden järjettömistä muovipakkauksista


Sodan muisto hiljentää Ypresissä - Matka - Helsingin Sanomat\nSodan muisto hiljentää Ypresissä\nKuuluilla taistelupaikoilla käyvät etenkin brittituristit\nYPRES. Belgialainen Ypresin pikkukaupunki vaikuttaa äkkivilkaisulla vanhalta ja rauhalliselta. Kukaan ei kuitenkaan matkusta pikkukaupunkiin idylli mielessään. Turisteja kiinnostaa ensimmäinen maailmansota. Kaupungin ympäristö oli keskus- ja ympärysvaltojen asemasodan taistelupaikka vuosina 1914-18.


Henkilökohtaisen avun sisäinen sijainen - ONNI\nONNIn asiakkaita ovat henkilöt, jotka tarvitsevat sairaudestaan tai vammastaan johtuen apua arjen askareisiin. Työtehtäviisi kuuluu arjen helpottaminen avustajien paikkaamisella äkillisissä poissaoloissa ja vuosilomien aikana sisältäen monipuolisia, kodin ja kodin ulkopuolisissa toiminnoissa avustamista. Lisäksi työhösi kuuluu jonkin verran toimistossa tehtävää työtä, toisten avustajien perehdyttämistä sekä esihenkilön yhteyshenkilönä toimimista asiakasasioissa. Työ on pääsääntöisesti arkena tehtävää kokopäivätyötä. Arvomme ystävällisyys, joustavuus ja luotettavuus näkyvät päivittäisessä työssämme.\nOdotamme jo hakemustasi! Ole yhteydessä rohkeasti esihenkilö Anastasia Olliin ja Jonna Huttuseen (etunimi.sukunimi@onnihoiva.fi) tai hae helposti viimeistään 31.7. mennessä.


Rekisteriseloste | Martin Apteekki\nMartin Apteekki | Tietosuojalauseke\nTässä tietosuojalausekkeessa kerromme, kuinka keräämme ja käsittelemme henkilötietoja Martin Apteekki palveluita (sisältäen, mutta ei rajoittuen, seuraavan internetsivuston www.martinapteekki.fi, sekä kaikki siihen liittyvät keskustelufoorumit, hakemistot ja tietokannat sekä Martin Apteekki tarjoamat palvelut) (”Palvelu”) tarjotessa.\na) Martin Apteekki:lle antamasi tiedot\nMartin Apteekki palvelun tarjoamiseksi\nMartin Apteekki pyrkii toteuttamaan palvelut ja käsittelemään henkilötietoja EU- tai ETA-alueella sijaitsevia toimijoita ja palveluita hyödyntäen.\nJotkin alihankkijoistamme, jakelijoistamme ja kumppaneistamme sijaitsevat Euroopan talousalueen ulkopuolella. Tällöin henkilötietojasi saatetaan siirtää eri maiden välillä. Tällaiset siirrot voivat sisältää henkilötietojen luovutuksia EU- tai ETA-alueen ulkopuolelle sellaisiin maihin, joiden henkilötietojen käsittelyä koskeva lainsäädäntö poikkeaa Suomen lain vaatimuksista. Martin Apteekki huolehtii tällöin henkilötietojen suojan riittävästä tasosta esimerkiksi sopimalla asiasta henkilötietojen käsittelijän kanssa käyttäen mallisopimuslausekkeita tai muita tietosuojalainsäädännön mukaisia keinoja henkilötietojen siirtoon kolmansiin maihin.\nMartin Apteekki käyttää ajantasaisia käytäntöjä henkilötietojen suojelemiseksi. Tämä tarkoittaa sitä, että käytämme fyysisiä, hallinnollisia ja teknisiä suojaustoimenpiteitä pienentääksemme henkilötietojen hävikin riskiä ja vähentääksemme väärinkäytöksiä sekä luvatonta käyttöä, julkaisua tai muokkausta. Tallennamme henkilökohtaiset tietosi suojatuille palvelimille, jolloin vain valtuutetut henkilöt voivat käyttää näissä palvelimessa olevia tietoja. Martin Apteekki voi myös suojella käyttäjän henkilötietoja hyödyntäen Secure Sockets Layer ("SSL") tai muuta vastaavaa salausohjelmistoa.


Salaperäisen vakoiluyrityksen hinnasto paljastui: valtion syytetään maksaneen miljoonia | Tivi\nSalaperäisen vakoiluyrityksen hinnasto paljastui: valtion syytetään maksaneen miljoonia\nSuvi Korhonen, 5.9.2016 08:10\nIsraelilainen hakkerointityökaluja valmistava yritys on joutunut itse tietovuodon kohteeksi. New York Times on saanut haltuunsa yhtiön asiakirjoja, joista käy ilmi muun muassa hinnoittelu.\nNSO Group oli viime viikolla otsikoissa, kun yhtiön tekemä Pegasus-vakoiluohjelma löytyi ihmisoikeusaktivistin puhelimesta. Arabiemiraateista kotoisin olevan aktivistin lisäksi ohjelmalla on vakoiltu korruptiosta kirjoittanutta meksikolaista toimittajaa.\nAsiakirjoista paljastuu, että Meksiko on solminut yhtiön kanssa kolme yhteensä monen miljoonan arvoista sopimusta. Meksikon lähetystö kiisti syytteet toimittajan vakoilusta ja sanoi, että kaikki ulkomaisten yritysten kanssa tehtävät sopimukset noudattavat maan lakeja.\nNew York Times paljastaa, että kymmenen iPhonen tai Android-puhelimen vakoileminen maksaa 650 000 dollaria ja päälle tulee 500 000 dollarin aloitusmaksu. Symbian-käyttäjien kohdalla hinta laskee 300 000 dollariin. 100 kohteen vakoileminen maksaa 800 000 dollaria. Yhtiö laskuttaa listahintojensa lisäksi asiakkailtaan 17 prosentin vuosimaksua järjestelmien ylläpitämiseksi.\nLehtiartikkelia varten haastateltujen nimettömien lähteiden mukaan NSO valitsee tarkkaan asiakkaansa eettisen harkinnan perusteella. Yhtiö ei ole silti menettänyt vientilupiaan. NSO:ta omistava yhdysvaltalaisyritys aikoo myydä omistuksensa kymmenkertaisella hinnalla omistuksien alkuperäiseen hankintahintaan nähden.


Arktinen bisnes kukoistaa, mutta paikallisten ihmisten omavaraisuus ja hyvinvointi on vaarassa, sanoo tutkija Alexandra Middleton | Oulun yliopisto\n”Jokainen voi pysähtyä hetkeksi miettimään, mikä mielikuva itselle nousee mieleen sanasta ’arktinen’. Usein mielikuva on kaukainen ja asuttamaton seutu, josta saadaan luonnonvaroja, kuten kalaa, puuta, malmia, öljyä tai kaasua”, sanoo kirjanpidon ja rahoituksen apulaisprofessori Alexandra Middleton.\nTätä mielikuvaa Murmanskissa syntynyt Oulun yliopiston kauppatieteellisen tiedekunnan apulaisprofessori haluaa ravistella. Arktisella alueella asuu tiukimmankin määritelmän mukaan 4,5 miljoonaa ihmistä, ja väljemmillä kriteereillä 10 miljoonaa. Alueella on paljon kukoistavaa bisnestä, mutta myös paljon haasteita, jotka uhkaavat jo ihmisten – ja sitä kautta myös maiden turvallisuutta – hän sanoo.\nArktiset yritykset kannattavia\nArktisen alueen kestävää liiketoimintaa tutkiva Middleton on ollut mukana Business North Index (BIN) -hankkeessa, jossa kootaan dataa Pohjois-Norjan, -Ruotsin ja -Suomen sekä Luoteis-Venäjän eli BIN-alueen arktisesta liiketoiminnasta ja sen mahdollisuuksista. Ensimmäinen raportti julkaistiin 2017 ja viimeisin on keväältä 2020. Seuraava julkaistaan tämän kevään aikana.\n”Arktisesta liiketoiminnasta on hyvin vähän tutkimusta edes globaalisti. Me halusimme luoda työkalun päättäjille ja muille sidosryhmille, kuten yliopistoille ja medialle, sekä tarjota heille kovaa dataa päätösten tueksi.”\nDatan kerääminen ei ole ollut mikään helppo nakki, kun tutkittava alue pitää sisällään monta valtiota ja erilaisia datan keräämisen malleja. Tutkijoiden onkin pitänyt paiskia hartiavoimin töitä saadakseen numerot vertailukelpoisiksi.\nTyö on kuitenkin tuottanut tulosta niin, että nyt voi jo sanoa tiettyjä asioita arktisesta bisneksestä. Yksi asia on se, että osakeyhtiötasoisten yritysten indikaattoreista esimerkiksi liikevaihto ja bruttoarvonlisäys olivat ennen koronaa BIN-alueella korkeammat kuin maiden yrityksissä keskimäärin. Viimeinen data on saatavilla vuodelta 2018.\nBIN-alueen yritysten liikevaihdon kasvu oli 5,4 prosenttia kolmen vuoden aikana, kun valtioiden luku on ollut 2,9 prosenttia. Tähän lukuun ei tosin ole laskettu mukaan pankkisektoria, finanssialaa tai öljy- ja kaasuyhtiötä.\nBruttoarvonnousu taas on viimeisen kolmen vuoden aikana on ollut Suomen, Ruotsin ja Norjan BIN-alueilla 11 prosenttia, kun maiden keskiarvo on ollut 9 prosenttia.\n”Voi sanoa, että arktisella alueella tehdään kannattavaa bisnestä, ja sijoittajien kannattaisi pistää rahojaan arktisiin yrityksiin”, Middleton sanoo.\nSamaan hengenvetoon Middleton kuitenkin harmittelee, että rahoitusmarkkinat ovat hyvin pääkaupunkikeskeisiä ja erityisesti pienemmillä yrityksillä on vaikeuksia löytää rahoitusta.\nMyös korona on muuttanut tilannetta. Luvut antavat kuitenkin eväitä siihen, millä keinoin arktisen alueen taloudellista elpymistä voidaan koronan hellittäessä hoitaa.\n”Arktisuus on lisäarvo”\nMenestyneiden yritysten takaa on löydetty yhteisiä nimittäjiä. Moni yritys näkee sijainnin tuovan nimenomaan lisäarvoa, olevan osa brändiä. Niiden perustajat kokevat, etteivät voisi pyörittää yritystään mistään muualta.\n”Osalla kysymys on raaka-aineesta, kuten paikallisten yrttien tai kalan käytöstä, mutta osa voisi periaatteessa sijaita missä vain, mutta pohjoisuus on niin suuri osa yrityksen sekä tekijöiden identiteettiä, ettei muutto tule kuuloonkaan.”\nMiddleton haluaisikin kaikkien ymmärtävän, että arktisuus on lisäarvo, joka kiinnostaa niin paikallisia kuin ulkomaalaisiakin asiakkaita.\n”Arktiseen brändiin yhdistyy ja siihen yhdistetään ajatus puhtaudesta, laadusta, erikoislaatuisesta luonnonympäristöstä ja korkeasta teknologisesta osaamisesta – oli kyse sitten matkailubisneksestä, optometrisistä laitteista tai Lapin superfoodeista.”\nKovat ilmasto-olosuhteet ovat hioneet teknisen osaamisen korkeaksi. BIN-raportin mukaan arktiset yritykset eivät panosta halpatuotantoon ja suuriin massoihin, vaan laatuun ja kestävyyteen. Ne valmistavat tuotteita, jotka kestävät missä päin maailmaa hyvänsä, oli kyse sitten tuulivoimaloista, rakentamisesta tai vaikka nostolaitteista.\nKokoistavia toimialojakin on monenlaisia. Erityisesti vesiviljelyllä ja tieto- ja viestintäbisneksellä, kuten datakeskuksilla, kasvuvauhti on ollut kova.\n”Pohjoisen toimialat nähdään helposti resurssipohjaisina eli ajatellaan, että no täältä saadaan puuta, kalaa ja malmia. Harvemmin ymmärretään, että arktista liiketoimintaa kehitetään myös arvonlisäyksen kautta, innovoimalla teknologioita, joilla on yhteys tähän ainutlaatuiseen lokaatioon ja kaupallistamalla ne. Pitäisi sanoa, että tämä on meidän ainutlaatuista osaamista, me panostamme tähän!”\nTutkimus- ja tuotekehitys kunnossa vain Oulussa\nDatasta näkyy, että yksityisen sektorin tutkimus- ja tuotekehityspanostukset ovat pienet kaikilla arktisilla alueella, Middleton kertoo.\nHän kantaa siitä huolta siksi, että tutkimus- ja tuotekehitysaktiivisuus yksityisellä sektorilla on yksi kehittyneen innovaatiojärjestelmän edellytys, jota ei voi luoda suurellakaan julkisella rahoituksella.\n”BIN-alueelta löytyy vain yksi jalokivi, ja se on Pohjois-Pohjanmaa eli käytännössä Oulu. Täällä on Nokian raunioille rakennettu ainutlaatuinen ekosysteemi, joka näkyy sekä patenttihakemusten että tutkimus- ja tuotekehitystehtävissä olevan henkilöstön määrässä”, Middleton sanoo.\nPohjois-Pohjanmaalta patenttihakemuksia lähti Euroopan patenttivirastolle 3,3 per 10 000 asukasta, kun luku koko Suomessa on 2,9 (2016–2018).\nVertailun vuoksi: Ruotsissa on BIN-maiden korkein patenttihakemusmäärä, 3,4 koko maassa, mutta Pohjois-Ruotsissa Norrbottenin läänissä luku jäi 2,3:een.\nT&K-henkilöstön määrässä Pohjois-Pohjanmaa on myös omaa luokkaansa: 23,8 per 1000 asukasta, kun koko Suomen luku on 12,9 (vuodet 2013–2017). Muissa BIN-maissa luvut jäävät selvästi alhaisimmiksi.\nIndikaattorit kertovat hyvästä kilpailukyvystä ja kapasiteetista kaupallistaa uutta tietoa, mikä puolestaan kasvattaa mahdollisuuksia teknologiseen johtoasemaan.\nMiddleton ei usko muiden alueiden pääsevän helposti samoihin lukuihin kuin Oulu, mutta kannattaa ajatusta jonkinlaisesta arktisen yrittäjyyden ekosysteemistä. Se auttaisi monipuolistamaan bisnesmahdollisuuksia ja irrottautumaan luonnonvaroihin nojautuvasta tuotannosta.\n”Tällaisen ekosysteemin tulisi kuitenkin linkittyä teollisuuteen ja paikallisiin ihmisiin, toimia eräänlaisena alustana, jossa voitaisiin testata, mikä täällä toimii, ja tuottaa nopeasti ideoita yrittäjille, eikä olla vain yliopistojen välinen juttu.”\n”Hyödyn tulee olla jaettu”\nBIN 2020 -raportti osoittaa kuitenkin, että vaikka arktinen bisnes kuinka kukoistaisi, se ei välttämättä tarkoita taloudellista hyötyä ja työpaikkoja paikallisille ihmisille. Luonnonvarat kyllä kelpaavat, mutta ne rahdataan usein muualle prosessoitavaksi ja edelleen kehitettäväksi.\nOmanlaistaan painetta arktisen liiketoiminnan kehittämiseen tuo geopolitiikka ja se, että alue on maailmanlaajuisesti valtavan kiinnostuksen kohteena. Jopa sellaisilla mailla kuin Etelä-Korealla on oma arktinen strategia. Kiina on kunnostautunut erityisen innokkaasti arktisessa liiketoiminnassa ja julistanut olevansa ”near-arctic state”.\nSyy löytyy tietenkin suurista mahdollisuuksista: maailman löytämättömistä öljyvarannoista 13 ja kaasuvarannoista 30 prosenttia on arvioitu olevan arktisella alueella – puhumattakaan arvokkaista malmivarannoista. Luonnonvarojen perässä ollaan kiivaasti, vaikka se, kuinka ilmastonmuutos muuttaa pelikenttää ja vaikuttaa raaka-aineiden arvoon, selviää vasta seuraavien vuosikymmenien aikana.\nMiddleton kuitenkin toivottaa kaikki maat mukaan kehittämään arktista liiketoimintaa.\n”Muun tutkimusrahoituksen puuttuessa Kiinasta on tullut tärkeä arktisten suurten projektien rahoittaja erityisesti Venäjällä”, Middleton sanoo.\nSiitä, sijoittaako Kiina merkittäviä summia tutkimukseen ja kehitykseen Pohjoismaidenkin BIN-alueilla, on Middletonin mukaan vaikeampi löytää dataa.\nSitoutumista yhteisiin pelisääntöihin joka tapauksessa tarvitaan. Maailman talousfoorumi on koostanut Artic Economic Forumin hyväksymän Arctic Investment Protocol -ohjeistuksen kestävään ja paikalliset ihmiset huomioivaan arktiseen liiketoimintaan, mutta se jää suositusten tasolle.\n”Kovan lain puolella meillä on toki kunkin maan omat lait ja lisäksi kansainväliset sijoittajasopimukset, jotka ovat yleensä kahden maan välisiä. Mitään yhteisiä velvoittavia, saati sanktioivia sopimuksia ei ole. Kysymys on monimutkainen, koska arktinen alue sijaitsee monen eri valtion alueella.”\nMiddletonin mukaan kysymys on ennen kaikkea oikeudenmukaisuudesta:\n”Hyödyn pitäisi olla jaettu, eli kun projekti tulee paikkakunnalle, pitäisi olla selvää, miten se hyödyttää paikallista yhteisöä. Paikalliset maksavat riskin, jos jotain menee pieleen, jos esimerkiksi luonto saastuu.”\nFly in, fly out tuo riskejä ja mahdollisuuksia\nMiddletonin puheet kääntyvät usein paikallisiin ihmisiin. Moni on jo valmis huolehtimaan arktisen luonnon säilymisestä, mutta pohjoisten ihmisten hyvinvointi saattaa jäädä puheista pois.\nOli näkökulma mikä tahansa, haaste on se, että väestö ikääntyy Suomessa nopeammin kuin muualla Euroopassa. Tämä koskee toki koko maata, mutta koska muuttoliike on pohjoisessa suurempaa, ikääntymisen haasteet näkyvät siellä dramaattisemmin.\n”Pohjois-Ruotsissa ja -Norjassa muuttoliikettä on myös pohjoiseen, ja siksi siellä muutos ei ole niin suuri.”\nIkääntyminen ja muuttoliike pois pohjoisesta on myös turvallisuuskysymys, ja nimenomaan sosiaalisen turvallisuuden näkökulmasta, Middleton sanoo.\n”Syntyvyys laskee Suomessa nopeammin kuin muissa Pohjoismaissa. Monilla paikkakunnilla ikääntyneet ovat ainoa kasvava ikäryhmä. Nuoret muuttavat pois. Sukupolvien ketjut katkeavat. Tällaisilla alueilla tullaan yhä enemmän riippuvaisiksi erilaisista tuista omavaraisuuden sijaan.”\nOmavaraisuus on vaarassa myös työvoiman suhteen, tarkoittaahan ikääntyminen myös eläköitymistä.\nJo nyt työvoima saattaa olla niin sanottua fly-in, fly out -porukkaa. Työntekijät siis tulevat työprojekteihin muualta, esimerkiksi Puolan kaltaisista maista, joissa on paljon liikkuvaa työvoimaa, mutta he eivät asetu perheineen paikkakunnalle.\n”Fly in, fly out -työvoima rasittaa esimerkiksi paikallisia sote- ja infrapalveluita, mutta ei osallistu niiden ylläpitämiseen. Korona on tuonut tämän hyvin näkyviin, esimerkiksi Murmanskissa Novatekin rakennustyömaalla virus levisi parakeissa tiiviisti asuvien työmiesten keskuudessa kuin tulipalo. Sinne piti rakentaa liikkuva sairaala, että sairastuneet saatiin eristettyä ja hoidettua.”\nAlexandra Middleton näkee koronakriisin myös mahdollisuutena. ”Kun syntyi Neuvostoliittoon ja koki sen kaatumisen, tietää, että kaaoksesta voi seurata myös jotain hyvää.” Kuva: Heli Koppelo / MustRead\nToisaalta arktisen alueen suurrakennusprojektit ovat mahdollisuus myös Pohjois-Suomen asukkaille ja yrityksille. BusinessOulun asiantuntija Jukka Olli kirjoitti joulukuussa Kalevassa, että Norjan ja Ruotsin arktisen alueen yksityisten asunto- ja infraprojektien mittakaava on vuosille 2021–2026 noin 30 miljardia euroa. Myös esimerkiksi kaivos-, akkutehdas- ja tuulipuistoprojekteja on tulossa yli 15 miljardin edestä. Lisäksi on vielä eri mittakaavan julkiset projektit ja Norjan ja Venäjän kaasu- ja öljyprojektit.\nFly in, fly out on Ollin mukaan ainoa mahdollisuus toteuttaa tuhansia työntekijöitä vaativat hankkeet. Tässä on siis myös mahdollisuuksia suomalaisten yritysten kasvuun ja työttömyyden pienentämiseen, sillä puhutaan alueesta, jonne on Oulusta vain 3–10 tunnin automatka.\nKoulutus on avainasemassa arktisen alueen hyvinvoinnin näkökulmasta: Jos ei ole osaamista, ei ole työvoimaa, innovointia eikä kehitystä. Suurin osa BIN-alueen asukkaista on matalammin koulutettuja kuin maissa keskimäärin, Middleton huomauttaa.\n”En kaipaa tänne uusia yliopistoja, vaan monipuolista koulutustarjontaa, joka houkuttelisi pohjoiseen uusia ihmisiä. Heistä osa aina kotiutuu ja jää paikkakunnalle, perustaa perheen – toki pitää löytyä myös töitä.”\nMiddleton mainitsee laajakaistan ja merikaapeleiden mahdollistamat nopeat yhteydet, jotka olisivat tärkeitä liiketoiminnalle, kuten datakeskusbisnekselle, josta Middleton toivoo yhtä koronan jälkeisen talouden elvyttäjää arktiselle alueelle.\n”Se tarkoittaisi isoja asioita myös paikallisten ihmisten arkeen. Kunnon yhteydet tarkoittavat mahdollisuutta paitsi työhön, myös parempaan koulutukseen ja terveydenhuoltoon myös etäällä asuville ihmisille.”\nTällä hetkellä pohjoisen BIN-alueen ainoa merikaapeli kulkee Norjasta mantereelta Huippuvuorille.\nSuomalainen Arctic Connect -merikaapelihanke Norjan Kirkkoniemeltä Japaniin parantaisi tilannetta kuitenkin valtavasti.\n”Rahoitusmalli on toistaiseksi auki, mutta Kiina on todennäköisesti ottamassa merkittävän roolin.”\nMiddleton toivoo koronan tarkoittavan arktiselle alueelle uutta vetovoimaa etätyön yleistymisen myötä.\n”Ajattelen, että pohjoisessa elämänlaatu on parempi, kun saa elää luonnon keskellä eivätkä päivät kulu ruuhkissa istuessa. Hyvillä yhteyksillä töitä voi tehdä etänä mihin maailmankolkkaan tahansa.”\nArktisen alueen kestävä talouskehitys vaatii tasapainottelua luonnonvarojen hyödyntämisen ja luonnonsuojelun kesken. Kuinka innovoida uutta liiketoimintaa, joka pitää alueet elossa mutta ei samalla tuhoa arvokasta, uniikkia ympäristöä.\n”Vastaus ei kuitenkaan ole arktisen alueen konservointi ja säilyttäminen eräänlaisena koskemattomana kansallispuistona.”\nTeksti: Heli Koppelo, MustRead. Juttu on julkaistu MustReadissa 28.1.2021.\nViimeksi päivitetty: 28.1.2021


Klubi 04 – PEPO 3 – 2 (1 – 0) – PEPO\n19.3.2017 Valtteri Kolari\nPEPO pelasi eilen vuoden kuudennen harjoitusottelun, kun Helsingissä vastaan asettui Saharan tekonurmella Klubi 04\nOttelu alkoi kotijoukkueen hallinnassa heidän luoden hyviä tontteja, joka palkittiin puolen tunnin kohdalla – Valeri Minkenen komea vapari boksin rajalta takakulmaan ja näin Klubi 1-0 johtoon. Ja näissä 1-0 lukemissa mentiin tauolle. Toista puoliskoa oltiin keretty pelaamaan viisi minuuttia, kun Klubi tuplasi johdon ja näytti menevän menojaan. 75 minuutin kohdalla hyvä ja röyhkeä haasto Nikke Veikkaselta päätyrajan tuntumasta, pallo maalille ja 16-vuotias Charlie Wood tuikkasi pallo häkkiin. Tämän jälkeen pelin ote muuttui täysin lilapaidoille ja se palkittiinkin kolme minuuttia edellisestä. Kulmapotkun jälkitilanteesta Eetu Suoraniemi iski pelin tasoihin.\nOttelun lopussa kuitenkin koettiin sama kuvio kuin ottelun alussa: kotijoukkueelle vapaapotku boksin rajalta, pallon taakse Valeri Minkenen ja peli 3-2. Näin voitto jäi Helsinkiin, mutta ottelussa oli paljon hyvää, kuten päävalmentaja Mika Heino sanoo.\n”Tärkeimpiä juttuja, että pystyttiin toteuttamaan hyvin harjoiteltuja asioita. Se oli ykkösjuttu, ei tuloksella niin väliä. Vastassa oli erinomainen joukkue – erittäin taitavia pelaajia ja hyvin valmennettu joukkue. Pelipaikkakokeilusta ja poissaoloista huolimatta erinomainen tulos varmasti tulevaa lohkovoittajakandidaattia vastaan. Kokonaisuudessaan tosi tyytyväinen peliin.”, kertoo päävalmentaja Mika Heino.\n← Klubi 04 vastassa Helsingissä\nLappeenrantaan vieraita Veikkausliigasta →\n15.1.2016 Juha Kiukas Kommentit pois päältä artikkelissa 4 * 20 minuuttia


Hedman Partnersilta kiristyskirje | sivu 835 | MuroBBS\nErota käyttäjät pilkulla.\nHae vain tältä alueelta\nNäytä hakutulokset viestiketjuina\nNetti- ja tv-sarjat\nEtusivu Keskustelualueet > Yleistä keskustelua >\nHedman Partnersilta kiristyskirje\nViestiketju alueella 'Yleistä keskustelua' , aloittaja Kapteeni Flint, 24.04.2015.\nValitun tekstin lainaus\nSivu 835 / 1629 < Edellinen 1 ← 833 834 835 836 837 → 1629 Seuraava >\nAlkuperäinen kirjoittaja KFC751\nAinahan laissa tosiaan on näitä "vähäistä suurempaa haittaa" ym. väljähköjä määritelmiä.\nSillä erotuksella tosin, että yleensä näiden epämääräisten lakitekstien tueksi löytyy iso kasa käytännössä annettuja oikeudellisia ennakkotapauksia, joista saadaan sitten tarkempia rajauksia ja ylimääräistä tukinojaa. Jos meillä ei olisi esimerkiksi elinkautisen pituutta määritelty 12 vuoteen suoraan lakitekstissä, mutta meillä olisi kuitenkin kymmenen korkeimman oikeuden päätöstä, joissa on annettu kyseisen pituinen tuomio, niin silloin sen yhdennentoistakin tapauksen voisi turvallisesti olettaa asettuvan aika lailla saman mittaiseksi.\nNäissä nettilatausjutuissa vastaavat kattavat ennakkoratkaisut vielä puuttuvat - eikä voida olla edes varmoja, saadaanko niitä koskaan - niin ollaan tilanteessa, jossa nimimerkin KFC751 tulkinta on suunnilleen yhtä pätevä kuin vaikka Joni Hatanmaan.\nSuojattujen verkkojen asemasta ei tietoa, oliko WEP, WPA/WPA2 jo murrettavissa kotikonstein? Suojattu mutta PWD jaettu kymmenille ihmisille, voidaanko jo rinnastaa avoimeen?\nWEP-salaus on murtaunut jo yli 10v sekunneissa, WPA on sitten se vaikeampi rasti mutta tehtävissä esim. nuuskimalla MAC-osoitetta josta voi päätellä valmistajan ja monellakin valmistajalla on MAC-koodiin (jossain tapauksissa MAC+suola) perutuva salasana joka helpottaa arvausten määrää. Jos purkki käyttää oletussalasanaa niiin WPA murtautuu yleisimmin käytetyistä laitteista minuuteissa.\nViimeksi muokattu: 25.01.2017\nOBH Nordica AG7510 ActiFry Express Snacking\nGrundig SM 7680\nKatso kaikki tarjoukset >\nNyt sain tämmöistä vinkkiä, että kannattaisi panna painetta poliisille ja liittää Grimin teksti ja myöskin PDF-versio siitä tekstistä, kun poliisin koneet eivät välttämättä avaa noita kuvia suoraan sähköpostista.\nKrp:n Päällikkö: poliisineuvos Robin Lardot [email protected]\nKrp:n Apulaispäällikkö Tero Kurenmaa[email protected]\nKrp:n Tiedusteluosasto: rikosylitarkastaja Sanna Palo[email protected]\nKrp:n Tutkintaosasto: rikosylitarkastaja Heikki Kopperoinen[email protected]\nLisäys: Kannattaa vielä vähän odottaa, kun Grim aikoi viilata tekstiä porukoiden kanssa, niin saamme sitten sen viimeisen version käyttöömme, jonka voisi sitten PDF-muotoonkin muuttaa.\nPS. Testasin tuota tekstin muuttamista kokonaisuudessaan PDF:ään ja ainakin siinä osa kuvista jäi piiloon. Omilla sivuillanikaan ei kaikki kuvat näy kunnolla. Parhaiten kuvat näkyvät täällä Murossa. https://murobbs.muropaketti.com/posts/1718168684/\nAlkuperäinen kirjoittaja IcedForce\nPyynnöstä voidaan toimittaa esim. Saksan poliisin valvonnassa tehdyt kopiot WORM-nauhoista, joilta kyseiset datat on kerätty.\nTaitaa Texcipion kaverit nauraa k.o pyynnöille :P\nAlkuperäinen kirjoittaja Mosu2016\nPentti Viljakainen sitten on keksinyt ihan oman matematiikan, jossa parvikoot ja kokonaisyleisö on jotain ihan uskomatonta. Z-nationeissa oikea parvikoko oli IKnown mukaan sadasosa Pentin väittämästä. Parvikoon numerot näyttävät lähinnä hatusta vedetyiltä, ja kokonaisyleisö vasta hämärää onkin. Vaikea uskoa että näitä numeroita olisi mistään logattu. Uskomatonta että nuo paperit menivät läpi.\nniin penallahan oli nämä 500 000+ parvi koot, äijällä menny plasmat sekasin ... ja siinä yhessä kirjeessäkin se lause "viitenumerossa saattaa olla virhe mutta voit silti laittaa maksun laittamalla tiedoksi nönönönöö"\n1-10 ei merkittävä\n100 hieman harmaata aluetta, kallistuisin ehkä vielä ei merkittävä kannalle\n1000 on mielestäni merkittävä määrä\nEdit: tai niin voisihan tuota laittoman kanavan yleisön määrää suhteuttaa siihen miten suuri yleisö on nauttinut ko. aineistosta laillisia kanavia pitkin ja sitä kautta arvioida merkittävyyttä?\nTuohan kertoo vain sen että numero 1000 suurempi kuin numero 10 ja ero näiden numeroiden välillä on merkittävä. Tämä tietääkseni opitaan jo ala-asteen ensimmäisillä luokilla.\nJakamisen määrä ja teon laajuus on ollut kaikissa tapauksissa sama jos tiedostoa on jaettu esimerkiksi tunnin ajan yhteensä 1000 kt verran. Jokainen 1000 ip:n parvessa on saanut yhden kilotavun jaetusta tiedostosta ja jakanut sitten tätä eteenpäin. Tästä eteenpäin jakamisesta ei millään järjellä voi syyttää tuota alkuperäistä jakajaa koska hän ei ole tuosta tiedostosta tehnyt kopiota eikä ole jakamista jatkamassa. Sama koskee 10 hengen parvelle jakanutta. Parvi vaan on nyt ollut helppo tähän yhteyteen poimia koska muu tieto(ladattu määrä) olisi kertonut asian todellisen laidan eikä kynnysarvot merkittävyydelle olisi täyttyneet mitenkään.\nTämähän menisi vähän niin kuin käänteinen pyramidihuijaus.\nKaiken lisäksi tuo linkkaamasi selostus noista parvista oli täyttä höpöhöpö puhetta joka on taiteiltu tekniseksi jargoniksi sillä silmällä että menisi paremmin läpi MAO:ssa.\nAlkuperäinen kirjoittaja jdee-\nTuolta löytyy niin hashcount kuin logcount:\nToki noista ei ole varmuutta mitä tarkoittavat, mutta logcountin voisi päätellä tarkoittavan kuinka monta kertaa kyseinen IP on logattu kyseisestä parvesta, koska luku on suurempi pienillä parvilla(yhteys muodostuu useammin valvovan tahon koneen kanssa) ja hashcountin kuinka monesta parvesta kyseinen IP on valvovan tahon toimesta bongattu, koska luku pysyy samana tietyllä IP:llä. Mutta kuten totesin, nää on lähinnä päättelyä.\nTuolta löytyy myös parvia joiden koko on suurempi kuin kokonaisyleisö.\nLisäys: Solussa a1 oleva huomautus kieltää muokkaamasta tiettyjä soluja, miksiköhän?\nKerrotte vaan sille tuomarille sukulaisen, jonka nimeä ette halua tietenkään mainita, käyttäneen teidän intternettiä proxy-palvelimen avulla.\nOP vastasi minunkin viestiini. Sama litania tuli.\nkiitos palautteesta, selvitämme asiaa parhaillaan.\nOP edellyttää kaikilta kumppaneilta Suomen lakien noudattamista. Vastuullisuus on hyvin keskeinen arvo OPlle, joten myös kumppanivalinnoissa painotamme vastuullista toimintaa.\nItsellä ei ole luottoa kyllä siihen, että nämä kiristyskirjeiden lähettelijät eivät kieroilisi ja valehtelisi seuraavissakin haastetuissa jutuissa, jos tietävät etteivät voi jääädä kiinni. Kuitenkin ovat alunperin tienneet koko kuvion juonen ja siksi heillä tuskin omatunto kolkuttaa. Sen vuoksi hyvin epäileväinen, että voisivat voittaa jopa syytöntä vastaa, jos ei osaa oikein keissiään rakentaa.\nVoisi kuvitella, että heillä huonot tulevaisuudennäkymät työmarkkinoilla, kun nimet loattu.\nHyvin asiat kuitenkin näyttää etenevän.\nLaitoin OP:lle että perheen tilit siirtyy muualle jos kyseessä on sama Hedman Partners mikä tätä kiristysbisnestä pyörittää eivätkä reagoi tähän toimintaan millään tavalla. Jos ei tule muuta kuin automaattinen vastaus niin pitänee käydä tyhjäämässä tilit ja siirtyä Nordean tms. asiakkaaksi.\nEntäs jos olen parvessa kiinni jossa 100000, mutta en jaa/lataa mitään?\nAlkuperäinen kirjoittaja DrVatanen\nLiittymänhaltijan vastuu on yhtä iso huolimatta siitä, onko wlan suojattu vai avoin. Eli liittymänhaltija on vastuussa vain omista tekemisistään.\nTuolla wlanin avoimuudella on pääasiassa merkitystä sen kanssa, kuinka helppoa tai vaikeaa on oikeudessa osoittaa liittymänhaltija varsinaiseksi loukkaajaksi.\nJa mitä tulee tuohon Saksan tapaukseen, niin Saksan laissa on erikseen pykälät, joilla määritellään näistä liittymänhaltijan vastuullisuuksista tarkemmin. Suomen laissa ei vastaavia pykäliä ole, joten meillä sovelletaan normaalia yleistä vastuullisuusolettamaa. Joka on siis edelleen se, että kukin on lähtökohtaisesti vastuullinen vain omista tekemisistään.\nHyvä, kiitos! Näin sen pitäisikin olla. Olisihan se kumma juttu, jos vaikka vanha äiti olisi vastuussa aikuisen peräkammarin poikansa nettielämästä.\nTämä on kuitenkin hyvin yleinen epäselvyys, littynee uhkauskirjeiden sanamuotoihin :"Jos sinä tai perheenjäsenesi...". Tämä on harhaanjohtavaa tekstiä lakimieheltä, kun hän kuitenkin tietää että kirjeensaanut liittymänhaltija ei ole vastuussa perheenjäsentensä eikä muidenkaan tekosista. Monikohan on maksanut tuon tahallisen harhaanjohtamisen seurauksena?\nTässä yhteydessä tulee mieleen Jussi Karin (Turre Legel) kirjoitus Hyvejohtajuus-sivustolla. Kirjoitus on otsikoitu "Lakimiehen totuusvelvolisuus: Kun moraali on lakia vahvempi." Kirjoituksessa Kari pohtii lakimiehen moraalia ja erityisesti totuuden puhumisen ja moraalin, sekä hyvän asianajotavan suhdetta.\n"Negatiivinen totuusvelvollisuus on yleensä ilmaistu kuten asianajajan ja lupalakimiehen totuusvelvollisuus säännöissä tai laissa. Se tarkoittaa yksinkertaisesti sitä, 1) ettei henkilö saa antaa lausumaa, jonka tietää paikkansapitämättömäksi tai 2) kiistää, minkä tietää todeksi.\nToisin sanoen negatiivinen totuusvelvollisuus tarkoittaa nimenomaan valehtelun kieltoa.\nPositiivinen totuusvelvollisuus taas tarkoittaa, että henkilön tulee aktiivisesti tuoda esiin kaikki, minkä hän asiasta tietää, mukaanlukien asiat, jotka ovat hänelle epäedullisia tai vastapuolelle edullisia."\nAlkuperäinen kirjoittaja mlackke\njos olet sen verran jakanut että Hedman on tietosi saanut niin olet ensimmäisenä joutumassa lankulle koska merkittävyys on ykkösen perässä olevien nollien perusteella järisyttävä.\nViestissä kuvailtiin kuinka helposti Texcipion kaverit pystyisivät tekemään itsestään uskottavampia jos haluaisivat ja heillä todella olisi mainitut todisteet.\njon bon joni\nAlkuperäinen kirjoittaja Doc Z-Weed\nViestissä siis ilmoitettiin että WORM nauhat on tehty Saksan poliisin valvonnassa. Pitää osittain paikkansa, WORM nauhat leimataan säännöllisin väliajoin Saksan hallinnon virallisella digitaalisella aikaleimalla, varmistamaan nauhojen kelllonaikojen oikeellisuus ja autenttisuus.\nEri asia, onko tuolla mitään merkitystä.\nAlkuperäinen kirjoittaja levyksporukkaa\nVarmasti valehtelevat ja esittävät tietämätöntä jokaiselle taholle, joka nyt alkaa kyselemään niiltä trollibisneksestä. Toivottavasti kaikki näkevät BS:n läpi.\nEiköhän sitä löydy uusi sopivan löyhällä moraalilla varustettu työnantaja, joka laskee trolliosaamisen hyödyksi lakimiehen työssä.\nAlkuperäinen kirjoittaja jon bon joni\nEi vaan kopiot voitaisiin tehdä poliisin valvonnassa ja lähettää tänne jos haluttaisiin.\nMiten helposti sitten Texcipionin datasta saataisiin luotettavaa? ... Pyynnöstä voidaan toimittaa esim. Saksan poliisin valvonnassa tehdyt kopiot WORM-nauhoista, joilta kyseiset datat on kerätty. Eli loppujen lopuksi ei paskaakaan jos Texcipion olisi ja haluaisi olla luotettava taho.\nEli tässä IcedForcen viestissä kerrotaan kuinka trollit voisivat tehdä itsestään uskottavia jos todisteet olisivat sitä mitä he väittävät. Se että trollien mukaan nauhat on virallisella aikaleimalla varustettu ei muuta niiden sisältöä mihinkään suuntaan. Eli tehdään kopiot poliisin valvonnassa alkuperäisistä.\nEi kun, WORM:it leimataan oikeasti Saksan hallinnon aikaleimoilla ... ainakin heidän väitteensä mukaan:\n"Each of the WORM tape drives is electronically stamped with a German government issued time stamp at least every twenty four hours."\nVäitteen mukaan tuolla varmistetaan se että nauhat kelpaavat eri oikeuslaitoksille todisteiksi.\nSitä ei mainita, aikovatko toimittaa alkuperäiset.\nIhan vaan mielenkiinnosta kysyn että kun tuon markkinaoikeuden määräämä korvausosuus asianajajille määrätään maksettavaksi. miten maksukäyrä menee saako asianajajansa fyrkkansa valtiolta jonka valtio perii sitten maksumieheltä? aattelin vaan että jos joku todella päättää laittaa homman ranttaliksi ja tunnustaa koko p2p historiansa markkinaoikeudessa luetellen tiedostot jotka on oikeasti ladannut näin ollen oikeudenkäynti saattaa kestää jonkin aikaa ja tulla melko kalliiksi valtiolle/asianajajille. jos syytetty sattuu esimerkiksi viellä olemaan varaton/perseaukistenpiiritarkastajan ulosotossa.\nAlkuperäinen kirjoittaja twigman\nNiin tuo 1-10-100-1000 sarja oli vain jatkoa keskusteluun "Tekiänoikeuslaki 60 a § Yhteystietojen luovuttaminen" aiheesta, tuo oli siis se oma mielipide siitä mikä olisi merkittävä yleisömäärä, se ei ole mikään universaali totuus eikä sillä ole mitään painoarvoa missään. Voisihan myös ajatella että nuo torrent verkossa tavoitetut yleisömäärät ovat täysin merkityksettömiä jos vaikka vertaa pohjoisamerikassa laillisin keinoin tavoitettuun yleisömäärään.\nTulkitsin pykälää 60a siten että yhteystietojen luovuttamisen perusteluissa oleellista ei ole jaetun datan määrä vaan miten suuri yleisö periaatteessa olisi päässyt siihen käsiksi. Jakoa voisi siis olla 1000Tt mutta jos yleisöä 1 niin välttämättä ei tule MAO:lta lupaa mutta jos jakoa 1kt ja yleisöä 1000 niin MAO voisi myöntää luvan yhteystietojen luovuttamiseen.\nLinkki oli siis HP:n yhteystieto hakemukseen, ajattelin että sivun 15 kohta 4.3.3 avaisi HP:n ajattelumallia asian suhteen. Hehän pyrkivät tietenkin tuomaan esiin vain niitä asioita jotka puoltavat yhteystietojen luovutusta, ei HP:n tarkoitus ole käsitellä asiaa mitenkään neutraalisti. Emme myöskään tiedä miten MAO on tuohon vastannut, mitkä kohdat se on hyväksynyt valideina perusteluina ja mitä se on pitänyt täytenä tuubana. Mielestäni oli myös hyvin lennokas ajatus että olet vastuussa jokaisesta jakoon laitetusta tavusta ja myös kaikista siitä tehdyistä kopiosta, perusteluina oli KKO 2010:48 jota en tunne.\nAlkuperäinen kirjoittaja *Nothingworth*\njos on varaton ja joutuu MAOon niin kannattaa myöntää teostrn jako mutta riitauttaa maksu sunma, joni maksaa omat asianajokulut ja sä omat ja ne on pyöreet 0+ne mitä muka jaoit 50e jakso tai 100e elokuva\nKannattaa ehkä tsekata tämäkin.\nSe loggausjärjestelmä on kieroutunut kun kirjeet lähtevät riippumatta siitä jakaako IP vai ei.\nSitten se ei edes tiedä kuka sen IP:n takana jakaa.\nEikä se tiedä mitä muuta teet verkossa koska kyseessä on p2p-protokolla eivätkä he näe kuin oman liikenteensä.\nSitten vielä ne itse levittävät omaa ja kolmannen osapuolen warea muille koska ovat static DHT-node.\nVaikka sitoisivat itsensä tuoliin ja kuorruttaisivat German government issue kermavaahdolla, ei se siitä muuksi muutu, ei ole edes mitään takeita siitä miten IP:t on kerätty.\nToisekseen kun niitä WORM-naruja ei ole kukaan nähnyt, voitaisiin hyvin jatkaa keskustelua vaikka joulupukin leimaamisesta Korvatunturin virallisella leimalla.\nHomman tunnistaa huijaukseksi juuri siitä, että järjestelmän väitetään olevan virheetön, vaikka tiedetään, että valvonnan toimintaperiaatteen perusteella se ei ole mahdollista.\nOikeuteen haastetaan tietysti muutama harva joita vastaan on muutakin näyttöä kuin lokit.\nktc finland oy\n(Kirjaudu tai rekisteröidy käyttäjäksi vastataksesi.)\nNäytä huomioimatta jätetty sisältö\nKäyttäjätunnus tai sähköpostiosoite:\nEi, rekisteröi uusi käyttäjätunnus.\nAdvertising by Anilcan